
Vakleerling Lito- 
grafiese Drukker 


Daar bestaan `n vakature vir `n seun van 
16 jaar of ouer, met minstens `n std. 8-serti- 
fikaat om by ons opgelei te word as `n 
litografiese drukker. Moderne drukmasjiene 
en toerusting. $ dag werksweek en lidmaat- 
skap van die $.A. Tipografiese Unie. 

Tussen dierustige grootwild indie ongetemde 
bosveld...ontdek jy 'n nuwe Suid-Afrika.” 


,Mens kan amper nie glo dat 
renosters lewendige wesens is nie. 
Dié diere het vir my eerder gelyk 
soos die model van 'nfantastiese 
soort oerdier daar tussen die lang 
gras indie Hluhluwewildreservaat 
slegs 'n paar uur sery van Durban 
indie gemaklike S:SIZERbus. 
Afrika 

,Ons het deur Golela gery wat 
tevrede indie son gelê en bak het. 

,In Manzini het ons ons 
vergaap aandie Swazihandwerk. 
Min dinge herinner 'n mens so sterk 
aan Afrika se polsende hart as sy 
Swartmense se kuns en handwerk. 
En toe verder na die Kruger- 
wildtuin. 

Die jagter word gejag 

Ek het hom eerste gesien. 

Ons het so stil moontlik probeer bly. 

En dink die beweging vandie oor 
het my aandag getrek. En skielik 
kon ek die hele asemberowende dier 
daar indie gras sien lê. Leeu! het 
ek hees gesê, my stem byna weg van 
opgewondenheid. 

,Is daar vir jou wild! Dit was 
warm, maar gelukkig is hierdie 
toerbusse van S:TOERE vir gerief 
toegerus met goeie lugversorging 
en heerlik gemaklike sitplekke. 


Die vangs 

,Die jagluiperd was seker bra 
honger. Gewoonlik is hulle maar 
skaam vir die daglig. Die bok het 
nie 'n kans gehad nie... maar die 
jagluiperd sy maaltyd. 

,Die volgende dag het ons die 
pad terug huis toe gevat. Deur die 
pragtige ou Pretoria entoe... 
polsende Johannesburg. 


,Entoe moes die ontdekkers 
weer elkeen hulle eie koers vat. Ons 
het plegtig belowe om mekaar weer 
tesien. Ons doen dit ook.” 


Ontdek die res van 
Suid-Afrika ook! 

Die toer wat hierbo beskryf is, 
isdie sesdaagse STER tussen 
Durban en Johannesburg. Maar 
daar is nog heelwat ander opwin- 
dende toere na ander interessante 
plekke in ons pragtigeland. 

As u volledige inligting wil 
bekom, skryf eenvoudig aan 
SiSoERE Posbus 1111, 
Johannesburg 2000. 


DERE 


VZi6/1es4/2 

Geloofsvertroue vir die Nuwe Jaar 


VERSKILLENDE tye kom nie net met verskillende 

gevare, bedreigings en aanslae nie, maar stel ook 
verskillende geestelike eise aan die geslag wat in sulke 
tye lewe. Daar is geen aanduiding dat die bedreigings 
en aanslae wat in 1976 op Suid-Afrika gerig was, in 
1977 sal afneem nie. Alle tekens dui daarop dat die 
teendeel die geval sal wees in die nuwe jaar wat voorlê. 
Geen wonder dat daar baie is wat in `n ondergangsstem- 
ming verkeer, wat gevange sit in `n gees van oorwon- 
nenheid en nie meer baie sin in die toekoms sien nie. 
Om in sulke tye nie bang en lafhartig te word nie, maar 
moedig en dapper die toekoms tegemoet te gaan, het 
`n mens geestelike krag nodig. Dis hierdie krag wat 
mense in die outyd die skerpte van die swaard laat 
ontvlug het, krag uit swakheid laat ontvang het, dapper 
laat wees het in die oorlog, leërs van vreemdes op die 
vlug laat dryf het. (Heb. 11:34.) Dis die krag wat in 
geloofsvertroue geleë is en dis hierdie krag wat ons 
besonderlik vir die nuwe jaar nodig het. 

Om nie in valse gerustheid te verval nie, is dit egter 
nodig dat `n mens baie duidelik sal weet wat geloofs- 
vertroue wesenlik is. Elke mens weet wat vertroue is. 
`n Mens het vertroue in iemand anders wanneer jy iets 
wat vir jouself van besondere waarde is, in die sorg 
van so iemand laat met die sekere wete dat dit by hom 
veilig is. `n Mens sal eers dan ten volle gerus wees as 
die saak wat vir jou besondere betekenis het, net soveel 
betekenis vir die een aan wie jy dit toevertrou, het. 
lets kosbaars sal `n mens ook alleen dan aan iemand 
anders toevertrou as jy oortuig daarvan is dat dit by 
hom in elk geval nie minder veilig as by jouself is nie. 

Geloofsvertroue beteken wesenlik ook vertroue in 
iemand. As `n mens van geloof praat, hoef jy eintlik nie 
nog vertroue daarby te voeg nie, want geloof is vertroue. 
In teenstelling met gewone, menslike vertroue, wat 
dikwels `n vertroue op jouself of op iemand anders 
kan wees wat ook maar `n mens is, of `n vertroue op 
iets, soos rykdom, wil geloofsvertroue dit egter onder- 
streep dat ons hier met `n vertroue te doen het wat 
alleen op God gerig kan wees. 

Behalwe die gerigtheid van die vertroue, is daar 
ook nog `n ander verskil tussen gewone vertroue en 
geloofsvertroue. By gewone vertroue is die saak wat vir 
ONS belangrik is, die uitgangspunt van ons vertroue. 
Ons vertrou iemand anders eers dan met ons sake, as 
wat vir ONS BELANGRIK is, ook vir hom belangrik 
is. By geloofsvertroue staan egter nie ONS saak nie, 
maar GOD se saak voorop. Die vraag is nie of ons 
saak ook vir God belangrik is nie, maar of God se saak 
ook vir ons belangrik is. Al die sake wat vir ons ook 
belangrik mag wees, is ondergeskik aan, en staan in 
verband met God se saak. 


God se saak is die saak van sy koninkryk. Dis die 
mees dringende saak vir God in hierdie wêreld. Johan- 
nes die Doper begin preek en sê: bekeer julle, want die 
koninkryk van die hemel het naby gekom. Na Johannes 
begin Jesus te preek: die tyd het aangebreek en die 
koninkryk van God het naby gekom. As Jesus na sy 
opstanding uit die dood ons wêreld verlaat, laat Hy 
hierdie opdrag aan sy dissipels en sy kerk na: om die 
evangelie van die koninkryk in die hele wêreld te ver- 
kondig. Van sy volgelinge verlang Hy dat hulle nie soos 
die heidennasies en ongelowiges oor kos en klere begaan 
moet wees nie, maar dat hulle hulle allereers vir die 
koninkryk van God moet beywer. 

Ook vir Afrika en Suider-Afrika is die saak van 
God se koninkryk die mees dringende. Naas die 
Christelike geloof is daar verskillende ander magte wat 
in `n verbete stryd om die siel van Afrika gewikkel is. 
Die gevaarlikste van hulle almal is die antichristelike 
kommunisme. As fisiese mag van geweld, wat geen 
respek teenoor die lewe as God se kostelikste geskenk 
aan die mens betoon nie, het hy tot maby ons grense 
gevorder. Dit maak die nuwe jaar so ernstig en kritiek. 
Sonder geloofsvertroue, sonder vertroue op God alleen, 
sal ons die nuwe jaar nie moedig in kan gaan nie. Maar 
dan sal ons een ding nie moet vergeet nie. Ons mag 
nooit vergeet dat ons bestaan en voortbestaan as 
individue, as volk en kerk, nie onontbeerlik vir die saak 
van God is nie. Die saak van God se koninkryk is sy 
saak en Hy kan sy heerskappy sonder ons toedoen, 
vestig. Ons bestaan en voortbestaan is alleen vir sover 
van betekenis as wat ons aan God in die vestiging van 
sy ryk in hierdie deel van Afrika diensbaar mag wees. 
As ons Hom in hierdie donker tyd smeek dat Hy ons 
as kerk en volk sal bewaar, en as ons self moedig en 
onverskrokke stry om te bly voortbestaan, gaan dit nie 
om onsself nie, maar dat ons diensbaar aan sy saak 
mag wees. 

Om in die nuwe jaar diensbaar aan die saak van 
God te wees, beteken eenvoudig dat ons rustig en getrou 
met die werk van die kerk besig sal wees. Rustig en 
getrou, omdat ons uit die vertroue lewe dat Christus 
die oorwinnaar is en dat daar vir ons `n toekoms is 
omdat Hy na ons toe gekom het en weer na ons toe 
sal kom. Die werk van die kerk sluit onder andere in 
die getroue verkondiging van en getroue luister na die 
evangelie tot versterking van die geloof en belydenis 
van die gemeente. Maar dit omvat ook die getuienis van 
hierdie geloof in die wêreld buite die kerk. So word 
ons eers werklik diensbaar aan God se saak waarvoor 
Hy ons in aansyn geroep het. 


F. J. van Zyl 

Die profeet Jesaja, so word daar gesê, 
het in `n ,fel bewoë” tyd as profeet van 
die Godsvolk Israel opgetree. Aan die 
gelese Skrifgedeelte gaan daar eers die 
profesie van die verskriklike ondergang 
van Babel vooraf en daarna volg die 
Godspraak oor Edom in dit gelese ge- 
deelte. 


Hierdie professieë van Jesaja het in `n 
tyd van ongekende geestelike verval in 
Israel gekom en ook toe die hele destyds- 
bekende en bewoonde wêreld deur die 
vernietigende mag van die Assiriërs be- 
dreig is. In hierdie tyd en onder daardie 
omstandighede het die profeet egter 
voortgegaan om die volk van God te 
bemoedig en te vermaan uit die Woord 
van die Here. 


Dit was in dié tyd toe Jesaja homself 
aan die volk as `n wagter wat op `n 
toring sit en die verte soos `n arend be- 
spied, voorgestel het. Soos die waker 
van `n nagpatrollic het hy opgetree, as 
bekendmaker van alles wat hy gehoor en 
gesien het. 


Jesaja het hom egter nie self aange- 
stel nie, maar hy is letterlik deur God 
as profeet geroep, as waker om alles wat 
God hom sou bekendmaak, te verkondig. 


Dit was gedurende die tyd dat Edom 
in nood verkeer het en toe Jesaja daar 
op Sy pos `n stem vol van angs gehoor 
het. In benoudheid en vrees het die 
mense van Seir die profeet toegeroep: 
,waker, watter deel van die nag is reeds 
verby.” Terwyl ons in ons taal en idioom 
sou roep: Waker oor die stad; ,,sê iets 
oor die toekoms. Wanneer breek die lig 
deur die duister? Wanneer is die gevaar 
verby?” 


Dan word die profeet as't ware ge- 
dwing om die onbevredigende antwoord 
te gee: ,die mêre kom en ook die nag.” 
Jesaja weet dat sy antwoord vir die volk 
ontoereikend is, maar as profeet van die 
lewende God kan hy net profeteer wat 
God aan hom bekend gemaak het. Die 
profeet weerstaan die versoeking tot 
alwetenheid en antwoord in nederige 
gehoorsaamheid aan die waarheid, dat 
dic daeraad wel kom, maar dat die oor- 
deel direk daarna weer sal toeslaan. 


In Seir se nood, sal daar verligting 
kom maar hierdie verlossing van Edom 
sal net tydelik wees voordat die verdere 
oordeel vernietigend sou toeslaan. So 
was Jesaja se antwoord miskien vaag 
want ook hv kan die heil net veraf sien 
cn dan predik. Maar dit was `n profe- 
tiese uitspraak, want reeds hier het ons 
dic aankondiging van die veraf heil van 
die komende Messias — die wonderbare 
lig wat die duister sou oorweldig. 

Die volk Israel wat in die nood van 
geestelike duisternis verkeer het, sou `n 
groot lig sien, want Jesus Christus die 
beloofde Messias was as die blink mêre- 
ster in die wêreld aam t kom. 


Oordenking 

@ DS. W.H. SWART 


Skriflesing: Jesaja 21 
verse 11 en 12 
Teks: Jesaja 21 vers 1e 


sWagter hoe ver is 
dit in die nag? ...” 

Inderwaarheid het die lig dan ook 
gedurende die Kersnag van Betlehem 
gekom, maar dic lig is met alle geweld 
by die kruisgebeure op Golgota probeer 
verdoof. Israel het `n aardse koning en 
politieke Messias verwag, maar toe die 
“Prins van die lig” as `n hulpelose kind- 
Jie in vernederende omstandighede onder 
`n afdak vir reisigers gebore is, is Chris- 
tus met veragting verwerp en het hulle 
dic rug op die lig gedraai. 


Vir die kerk van Jesus Christus het 
die lig met die heilsgebeure egter helder 
deurgebreek en `n gebou kan, met as 
hoeksteen die steen wat die bouers ver- 
werp het, gebou word. Die Seun van 
God, die lig tot verligting van die nasies, 
het dic oeroue stryd met die kwaad cn 
die duisternis gewen. 


Met Christus het dit vir die kerk cn 
die Christengelowige wat in die geloof 
vasstaan, vir altyd dag geword. Die on- 
gelowige en goddelose word egter vandag 
nog deur die nagtelike duisternis van die 
duiwel met al sy bose planne bedreig. 
Eens het die gryse Simeon aan die 
moeder van Jesus gesê: ,,...hierdie 
Kind is bestemd tot `n val en `n opstan- 
ding van baie in Israel...” om aan te 
toon dat wie in Christus glo en bly, sal 


saam met Hom opstaan tot die nuwe 
ewige lewe en wie Christus verwerp, is 
besig om die laaste vyand, die ewige 
dood cn verdoemenis ten prooi te val. 


Lyk die jaar 1977 miskien vir u soos 
`n diepgapende wond waaruit die bloed 
van geweld, bedreiging en onsekerheid 
drup? Wil u ook in benoudheid en met 
twyfel en vrees uitroep: ,wagter hoe ver 
in die nag?...” Of liewer Here, Here 
hoe ver het dit reeds nag geword? Wat 
hou 1977 vir my en die mense van 
Suider-Afrika in? Dan kom die profe- 
tiese antwoord en die geloofsvertroue 
van `n Simeon ook vandag tot ons: ,die 
mêre kom en ook die nag” want dit is 
'n saak van opstanding en val. 


Wie in Jesus Christus as ons enigste 
hulp, troos en gelukkigmaker glo, vir 
hom is 1977 nie `n doolhoof met donker 
gange nie, want God sal deur die lig van 
sy wonder evangelie die pad waarop die 
voete van die gelowiges moet loop, ver- 
lig. As kleingeloof en ongeloof by ons 
moet seëvier, het die pad van 1977 vir 
ons reeds donker geword en sal die 
helder lig van Gods Woord jou dan 
verblind omdat sy bemoeienis met jou 
dan `n struikelblok en dwaasheid geword 
waaroor jy sal val. 


,Waker, wat sê die toekoms?” 


Dan antwoord die volheid van die 
Bybelse getuienis, dat die lig oor die 
hele linie van die Christendom gekom 
het en dat alles die gelowige ten goede 
gebeur. Alleen ongeloof, kleingeloof en 
traagheid in ons kerklike meelewing en 
pessimisme op die volksakker kan maak 
dat die nag ook oor ons en 1977 mag 
toeslaan. Daarom kan ons alleen in ver- 
troue bid: 


Wil, o God van mededoë, 
voortgaan met u heilryk werk; 
leer ons lewe en vermoë 

U te wy en aan u kerk! 

In die wond're heilsaanskoue 
sterk U ons geloofsvertroue, 
dring u liefde ons al meer 

in u diens te staan, o Heer. 


(Gesang 156 vers 5) 


Amen. 





Die Christendom put sy wêreldver- 
owerende lewenskrag uit die oortui- 
ging, dat ons dien op die pos waar 
God ons hierbenede stel. Daar is reeds 
meer as 625 miljoen Christene op aarde 
(dit was in 1929 Joh. D.) dit wil sê 
mense wat die Onse Vader bid en 
Jesus Christus voor oë hou. Laat die 
wêreldpers hulle gebreke uitbasuin, die 
Christendom groei, onveerstaanbaar, 
onophoudelik. 

Prof. dr. J. de Zwaan 

GELOOF | geen 


Te midde van onheilspellende tendense 
vir Suider Afrika en sy mense, wissel 
die gemoedstoestand van baie van ons 
mense tussen onverskillige optimisme 
aan die een kant, en onnodige pessi- 
misme aan die ander kant. 


ONVERSKILLIGE OPTIMISME 

Met onverskillige optimisme bedoel 
ck die houding van: Daar is niks te 
vrees nie, die Herc sal vir ons sorg. En 
daar is baie van ons mense wat hierdie 
houding inslaan. Dit mag `n houding 
wees wat die skyn van sterk gelowig- 
heid het. In werklikheid is dit egter baie 
ver weg van alles wat die Bybel ons oor 
geloof wil leer. 

Dit is gewoonlik hierdie goedkoop 
optimisme wat baie vinnig oorslaan in 
volslae pessimisme. Dit is dikwels hier- 
die soort optimiste wat die volgende 
oomblik land wil verlaat omdat hulle 
geen toekoms sien nie. 

Daarby is hierdie houding baie mislei- 
dend. Want daarmee bedrieg ons ons- 
self, deur te weier om werklikhede en 
gevare eerlik onder oë te sien. Daarom 
val soveel oproepe vir groter spaar- 
saamheid cn harder werk op dowe ore. 
In `n week waarin cen dringende oproep 
na die ander gemaak word vir brandstof- 
besparing met die oog op die ongunstige 
betalingsbalans en dringende militêre 
aankope, asook vir hoër produktiwiteit, 
word Loftus Versfeld op 'n Woensdag- 
middag volgepak met 70 000 mense vir 
`n rugbywedstryd. Dit skep nie die in- 
druk van `n volk wat besig is om paraat 
te raak vir die grootste aanslag wat nog 
op sy bestaan gemaak is nie! 

Hierdie houding herinner ook sterk 
aan die valse gerustheid, skyngeloof en 


AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,50 k.m.b. geen gekruisde 
posorder asb. 

Regstreeks van Mev. R. Muller, 
Pk. Krugerspos, 
Lydenburg. 

goedkoop optimisme van Israel, in die 
tyd van Jeremia. Teenoor die valse pro- 
fete wat ,,vrede” ,,vrede” roep, en vir 
die volk sê dis ondenkbaar dat God hulle 
ooit aan die juk van Babel onderworpe 
sal laat raak, staan Jeremia. Sy bood- 
skap klink ontsettend. Hy het niks goeds 
om te voorspel nie. Die ergste is nie dat 
Jeremia die verwoesting van Jerusalem 
voorspel nie. Maar dat hy sê God sal 
self in toorn teen sy volk oorlog maak! 
Nog erger: God sal self die verwoesters 
stuur en heilig. Dit is God se wil dat 
hulle Babel sal dien. Hy self sal sy volk 
in Nebukadnesar se hand gec. Die na- 
sies sal later verbaas vra waarom God 
met sy volk so maak. 

Uit alles blyk dat Israel die Here nie 
meer reg geken het nie. Goedkoop op- 
timisme, uiterlike vertroue, wat egter 
gepaard gaan met hardnekkige godde- 
loosheid en onreg, behaag God nie. Hy 
eis dat die geloof in Hom sal blyk uit 
bekering en gehoorsaamheid. 


ONNODIGE PESSIMISME 


Aan die anderkant het `n graad en `n 
vlaag van pessimisme hom van ons 
meester gemaak waarvoor daar nie werk- 
lik rede is nie, en wat nie pas by mense 
wat in God glo nie. Dat die bestaan van 
ons eie volk en ook alle ander volkere 
in Suid-Afrika, orde en reg, en ook die 
lewe van die kerk tans op werklike en 
ontsettende wyse bedreig word, kan net 
`n dwaas ontken. Ons mag egter nie 
miskyk dat agter alles ook duiwelse pro- 
paganda sit, wat ons graag wil intimi- 
deer en bangmaak en boedel laat oorgee 
sonder enige weerstand nie. Daarop sal 
ons duidelik bedag moet wees. 

Wat meer is: Ons het in Suid-Afrika 
tientalle jare van ongekende en onver- 
dicnde voorspoed cn vrede geken. Of die 
geleenthede wat hierdeur aan ons gebied 
is, reg benut is, is `n ernstige vraag. 
Maar was ons werklik so naief om te 
meen dit sou altyd so voortduur? Die 
geskiedenis leer duidelik dat die groot 
voorspoed `n volk karakterloos maak. 
Daarop het kerk- en kultuurleiers deur 
al dic jare gewys. Omdat dit weinig 
indruk gemaak het, het ons later gebid 
dat God liewer sy roede sal stuur... 

Wie die Bybel ken, weet van die al 
dreigender magsontplooiing van die 
Antichris. Hy weet ook dat die geloof 

in God nie vrywaring van alle leed en 
lyding waarborg nie. Inteendeel, hy 
weet dat dit teen die einde baie benou- 
cnd op die aarde sal word... dat God 
ter wille van sy kinders hierdie tyd ver- 
kort. Anders sal niemand dit uithou nie. 
Wie die Bybel ken, weet ook dat hierdie 
ontsettende benouing die heel laaste fase 
is voor die koms van Christus, en die 
ewige bevryding. Wat doen die mens 
wat dit weet? Hy raak nie pessimisties 
nie. ,As hierdie dinge begin gebeur, 
staan dan regop en lig julle kop op, 
want dan is julle verlossing naby.” Lukas 
21:28. 

Laat ons die moontlike geleentheid 
om vir die evangelie van Jesus Christus 
te Iy; die voorreg om in hierdie laaste 
worsteling betrokke te raak, nie neer- 
slagtig tegemoet gaan nie. Dit is `n teken 
van groot genade om deur God daarvoor 
waardig geag te word! Ons weet dat ons 
daarin verbonde is met baie voor ons, 
wat die toets met eer deurstaan het. 


GELOOF: KENNIS EN VERTROUE 


Om in God te glo, is om Hom te ken, 
cn op Hom te vertrou. Om God te ken, 
is om sy wil te ken. Om God te ken, is 
om te weet Hy vra geloof, gehoorsaam- 
heid en bekering. Om God te ken, is ook 
om te weet sy weg met sy mense is dik- 
wels die afgrond in... en dan is dit nog 
goed. Dit is werklik goed. God alleen is 
altyd goed. 

Om op God tc vertrou, is nie om elke 
nou en dan `n dag van verootmoediging 
te hou en verder goddeloos te lcef nie. 
Om op God te vertrou, is om jou in 
lewe en dood op Hom te verlaat, omdat 
Hy alleen vas, seker, waar en betroubaar 
is. Laat dit ons sekerheid vir die nuwe 
jaar wees. ) 





Allcs wat God gee, is uit genade. Ons 
kan nie verdien wat God gee nie; wat 
God aan ons gee, is uit die goedheid van 
sy hart, uit sy genade; wat God gee is 
nie betaling nie, maar `n geskenk; nie `n 
beloning nie, maar `n genadegawe. 


William Barclay 

VERBANDE EN PERSPEKTIEWE 


@ PROF. C. H. RAUTENBACH 





Vir ons uiteensetting mag die aan- 
gehaalde amptelike koersverandering van 
die Vrye Universiteit van Amsterdam 
vanaf Februarie 1971 `n leermodel van 
deurslaggewende betekenis wees. Daarom 
het ons al vanaf artikel 19 van die reeks 
in daardie buurt vertoef. Gemelde in- 
grypende verskuiwing was geleë in die 
onderwysgrondslagherformulering en die 
gevolglike vakonderrigbeginsel-vervan- 
ging. 

Hierdie gebeurtenis is in verband ge- 
bring met die amptelike veranderinge 
deur oorwegings, uitsprake en besluite 
van die Gereformeerde Kerke in Neder- 
land, veral met betrekking tot Bybel- 
benadering en belydenisgeskrifopvatting. 
Op die beurt weerkaats dit weer aspekte 
van `n nuwere (sinodaal) gereformeerde 
teologie, wat in gemelde kerke die oor- 
hand gekry het. Dit het binnekerklike 
ontwikkeling en daardeur koersverande- 
ring aan die Vrye Universiteit bevorder 
en bewerkstellig. Mens kan nog `n stap 
verder gaan en hiervoor vermelde wy- 
sigings as die besondere kerk se reaksie 
op vrae waarmee die Christendom lankal 
gekwel is, maar gemelde kerk grootliks 
cers na Wêreldoorlog TI. 

Ons het in tydsorde met die uiteen- 
setting daarvan tot by 1972 gevorder. 
Dit was in drie hoofpunte saamgevat: 
1) Vrye Universiteit se onderrigkoers- 
wysiging (1971); 2) Voorafgaande amp- 
telike kerklike verskuiwings daaragter 
en 3) die inslag van 'n nuwere gerefor- 
meerde teologie, wat iets van `n ver- 
traagde reaksie was op veel ouer 
kwelvrae waarmee kerk- en teologie 
elders besig was. 

Die gang van die gebeurde van V.U. 
is sketsmatig saamgevat in drie stadiums. 
1) Vanaf die opening in Oktober 1880 
tot 1896 was daar `n aangekondigde pro- 
gram van .gereformeerde' vakonderrig- 
beginsel (ook buitekant dit teologie) op 
`n gereformeerde onderwysgeloofsgrond- 
slag. 2) Scdert 1896 tot en met 1971 is 
aanvanklik onder Kuyper (oorlede 1920) 
se aansporing ,gereformeerd' in beide 
opsigte gelykgestel aan ,calvinisties'. 
3) Sedert 1971 is die grondslag die cvan- 
gelie van Jesus Christus wat volgens die 
Openbaring (Bybel, Heilige Skrif) die 
mens in SY hele lewe (insluitende vak- 
beoefening en vakonderrig) roep tot die 
diens en verheerliking van God Driecënig 
cn daarin tot diens aan die medemens. 


Daar was nie reglynige ontwikkeling 
deur gestadige groei nie maar eerder in- 
grypende verskuiwing toe sake 'n ver- 
nuwingsmomentum gekry het. Die ge- 
beurde kan bondig aldus geskets word: 
na negentig jaar maar veral na vyf en 
sewentig jaar se bewuste toespitsing op 
`n beoogde STELSEL is dit vervang met 
`n GESTELDHEIDSEIS. Die koerswy- 
sigingsbesluit van 6 Februarie 1971 het 
`n geestesgesteldheid, gesindheidseis of 
Bybels-christelike grondmotivering vir 
vakbeoefening en vakonderrig in die 
plek van `n langverwagte maar nooit 
bereikte stelsel Calvinistiese vak-kennis- 
leer, metodiek en bewysleer gebring. 

Kuyper en sy medestanders het vanaf 
1896 die hoop gevestig gehad op 'n Cal- 
vinistiese wysbegeerte wat aan die V.U. 
ontwikkel moes word, wat sodanige 
besondere kennisleer sou bewerkstellig. 
'n Dergelike wysbegeerte sou spruit uit 
`n Calvinistiese wêreld- en lewensbe- 
skouing. Laasgenoemde sou gefundeer 
wees in en genormeer word aan die 
Bybel as Heilige Skrif, as besondere 
openbaring gesien vanuit 'n bepaalde 
Bybel-, openbarings- en inspirasie-be- 
skouing. Maar na al die dekades was 
die stelsel nog nic gevind nic. En dit 
ondanks onder andere die bekwame, vol- 
gehoue, grondige, omvangrike cn ver- 
beeldingryke pogings van H. Doove- 
weerd (Okt. 1895-; hoogleraar V.U. 1926- 
1965). 

Laasgenoemde het sy ontwerpstelsel 
waaraan hy toe al minstens 10 jaar ge- 
werk het, in 1935/1936 in drie bande 
gepubliseer as: wijsbegeerte der Wetsidee. 
Sy sisteem het aansienlike steun gekry 
en navolgers gevind. `n Vercniging vir 
Calvinistiese wysbegeerte is gestig, na- 
tuurlik ook met `n tak te Potchefstroom. 
`n Vaktydskrif is tot stand gebring en `n 
fonds vir besondere leerstoele is met 
welslae ingestel. Maar ook hierdie stel- 
sel met wysigings en aanpassings was 
nie die ware Moses nie. 

Puchinger het in 1966 `n verslag van 
`n versameling gesprekke oor die vraag 
gepubliseer: Ts de Gereformeerde wereld 
veranderd? `n Bydrae van Dooyeweerd 
van Desember 1965 is daarin opgeneem. 
Laasgenoemde het laat blyk dat hy toe al 
ingestel was op die moontlikheid van 
historisch ingrypende' verandering in 
die Gereformeerde wêreld. Trouens hy 
het in 1965 sy afskeidsorasie gehou oor: 


Het occumenisch reformatorisch grond- 
motief van de Wysbegeerte der wetsidee 
en de grondslag der Vrije Universiteit. 
Die grondslagondersoek van die Vrye 
Universiteit het juis in dieselfde jaar 
aan die gang gekom. Voorbodes van 
ingrypende verskuiwings was volop. 

H. M. Kuitert, toe nog studentepredi- 
kant, het in 1962 by G. C. Berkhouwer 
gepromoveer op die briljante proefskrif: 
De Mensvormigheid Gods. In April 
1963 het hy voor die vereniging van na- 
tuur- en geneeskundiges `n voordrag wat 
vir Gereformeerdes opspraakwekkend 
was, gehou oor: De Goede Schepping. 
Agtergrond daarvan was die aangeleent- 
heid van die betrekking tussen: luister 
na die Skrif en wetenskapsbeoefening. 
Gedurende 1965 het hy voordragte ge- 
hou eers vir groepe Nederlandse Her- 
vormde predikante later vir Gerefor- 
merds. In Januarie 1966 het dit, ge- 
bundel in boekvorm, verskyn as: De 
Realiteit van het Geloof. In Oktober 
1966 hou hy 'n bevatlike voordrag vir 
die Christelijk Paedogisch Studiesentrum 
oor: Schepping en Evolutie. Sy publika- 
sies het hoofsaaklik gegaan oor ontstaan 
of totstandkoming van die Skrif waarby 
aangesluit het die aard van die Bybel- 
gesag en waaruit gevolg het die regte 
verstaan, die juiste vertolking van die 
Openbaring vir vandag se mense. 

[aat in die 1950's was ook al tydens 
'n sitting van die Gereformeerde Eku- 
meniese Sinode te Potchefstroom `n kom- 
missie benoem waaronder prof. Jan 
Lever, bioloog en antropoloog van die 
V.U., oor die tema geloof en die we- 
tenskappe, ook na aanleiding van 'n 
boek van Lever van 1956. Maar die ge- 
leerde, wat alhier meer as ander tred 
gehou het met wat aan die gang en in 
aantog was onder die Sinodaal Gerefor- 
meerdes in Nederland, was prof. S. du 
Toit. Hy het in 1962 sy artikelreeks 
begin, wat in 1964 tot `n boek verwerk 
is en in 1965 verskyn het as: Bybel, 
Skepping, Evolusie. Daarin is die bete- 
kenis van Skrif en Belydenis in dié ver- 
band behandel. 

Maar die omvattendste Suid-Afrikaan- 
se studie oor gemelde ontwikkeling tot 
in die loop van 1968, is in die doktors- 
dissertasie van F. N. Buitendach, voor- 
berei onder promotorskap van prof. $. P. 


C] Blaai om asb. 

van der Walt, en vroeg in 1969 by P.U. 
in CH.O. ingedien. Dit heet: Aspekte 
van die vorm/inhoud-problematiek met 
betrekking tot die organiese Skrifinspi- 
rasie en die Nuwere (Gereformeerde 
Teologie in Nederland. Dit dek siens- 
wyses vanaf die laat 1950's tot in 1968 
en dek die sienswyses van N. H. Rid- 
derbos, Delleman, H. L. van der Linden, 
J. L. Koole, H. M. Kuitert, H. N. Rid- 
derbos, G. C. Berkhouwer en G. P. 
Hartvelt. Die agtergrondskets dek stand- 
punte van die vermaarde teoloë Karl 
Barth en Bultmann cn ook van gemelde 
bioloog, Jan Lever. Die ontwikkeling 
het voortgegaan na 1980 met opsien- 
barende standpuntstellings van Lever 
(Waar blyven `Wij?) Kuitert (verstaat 
Gij wat gij leest?), en Berkhouwer se 
vraag in die sinode of daar nog plek is 
in die kerk vir iemand soos hy, wat nie 
aan die historisiteit van Adam glo nie. 
Tot 1968 is Buitendach se dekking uit- 
stekend. Dit is eers in 1972 gepubliseer. 


Soos al beduie, was die fokuspunt in 
die generale sinode die leerbesluit van 
Assen/1926. wat nog formeel bly staan 
het, maar al voor 1960 nie meer prakties 
gefunksioneer het nie. Hoe anders ook 
al, kon baie in dié kerkformasie nie 
meer Genesis 1-3 gelyk stel aan 'n band- 
opname nie. Die hele Assense Skrifbe- 
nadering was in die gedrang. Dis al 
vertel dat gemelde leerbesluit in 1967, 
net met twee stemme daarteen en een 
buite stemming, deur die generale sinode 
tersyde gestel is, terwyl binding aan die 
belydenisgeskrifte wat ook oor Skrif- 
gesag belydenis doen, terselfdertyd ge- 
handhaaf is. Dit het natuurlik `n groot 
stoot gegee aan die koersverandering 
van die V.U. met betrekking tot vak- 
onderrigbenadering as gevolg van die 
toenemende aangepaste Bybelbenadering. 

Sodoende is by V.U. gekom tot 'n 
verantwoordbare Bybels-christelike raam- 
werk vir vakbeoefening en onderrig. 


Maar ons kom eers terug na ontwik- 
kelinge hier in ons land ongeveer in die- 
selfde tyd cn wat tog ergenis 'n aanra- 
kingspunt kry met die gesketste soort 
gebeurde in Nederland. Hier by ons het 
dit uit die invalshoek van die ontvou- 
ende nasionale onderwysbeleidsbeginsels 
cn inhoudgewing opgekom. Wet 86 van 
1972 op die instelling ensovoorts van `n 
Nasionale Adviserende Onderwysraad is 
op 1 Januarie 1963 in werking gestel en 
op Maandag 2 Januarie 1963 het die 
eerste uitvoerende komitee daarvan, met 
skrywer hiervan as voorsitter, met die 
hooftaak begin: ,om... die BREË 
GRONDBEGINSELS van gesonde on- 
derwys vir dic land as geheel te bepaal.” 
Sleutelwoord was en het gebly: breë, 


Op 10 Augustus 1965 het die onder- 
wysraad eenparig besluit op aanbeve- 
lings aan die Minister vir beoogde wet- 
gewing. Aanbevelings was eenparig 
bereik na die voorgeskrewe oorleg en 
in voortgesette oorleg met die Komitee 
van Onderwyshoofde deur middel van 
'n ad hoc kontakliggaam. Dié aanbe- 
velings het `n aantal breë grondbeginsels 
as raamwerk vir `n nadere nasionale 
onderwys-beleidsformulering en die 
toewysing van onderwysdienste vir 
opheffing van verdeelde beheer, om- 
sluit. Voorbereiding vir wetgewing oor 
die gevoelige aangeleenthede het aan 
die gang gekom en gedurende 1966 is 
daarmee voortgegaan om in 1967 uit te 
mond in die hoofwet op die Nasionale 

Onderwysbeleid (39 van 1967) en die 
supplementêre wet op onderwysdienste 
(41 van 1967), terwyl wet 40 van 1967 
gehandel het oor die toekomstige tipe 
van tersiëre onderwys in gevorderde 
tegniese kolleges (wat eintlik gevorderde 
kolleges vir beroepsonderwys is). 

In die voorbereide of konsepwet was 
die eerste van die breë grondbeginsels 
dat die skoolonderwys ,,”n (Christelike 
karakter moet hê”. In die wetsontwerp 
het gestaan: 2.(1) Die minister kan,..., 
van tyd tot tyd die ALGEMENE beleid 
wat ten opsigte van onderwys in skole 
gevolg moet word (hieronder die nasio- 
nale onderwysbeleid genoem) bepaal, en 
wel binne die raamwerk van die vol- 
gende beginsels, naamlik, dat — (a) die 

onderwys... 'n Christelike karakter moet 
hê, maar dat die geloofsoortuiging van 
die ouers en leerlinge eerbiedig moet 
word wat betref godsdiensonderrig en 
godsdienstige plegtighede. (b) ens.” 

Voor eerstelesing in die Volksraad het 
die voorsitter van die onderwysraad die 
dagbestuur van die Interkerklike Ko- 
mitee van die (suster-) kerke vir op- 
voeding en onderwys, uitgenooi om die 
ontwerpwet grondig met hom te kom 
bespreek met die oog op suggesties tot 
verbetering. Dit het in Februarie 1967 
geskied met die predikante R. J. Raath 
(Nederduitsc Gereformeerde) H. F. V. 
Kruger (Gereformeerd) en P. M. Smith 
(Hervormd) as dagbestuur van LK.K.O. 
Daar was goeie begrip gepaard met hart- 
like en volledige instemming wat aan 
die Minister oorgesein is. Na die wet 
aangeneem is was die begroeting van 
die kerkkant: ,Die vraag wat nou be- 
antwoord moet word is slegs hoe die 
Christelike karakter van die openbare 
skool verder uitgebou moet word en nie 
hoe dit verder verpartikulariseer moet 
word nie. Die verdere partikuliere in die 
Christelike opvoeding is die taak van 
die gesin en die kerk. Die verdere uit- 
bou van die (partikuliere CR) Christe- 
like karakter van hierdie skool is die 
gesamentlike taak van die ouers, die 
staat, die onderwysers en die kerk”. 
Hierdie begroeting het getuig van 'n 
baie suiwer en juiste siening van wat 
bereik was en wat nog gedoen moet 
word. 1T.K.K.O. wou spoedig 'n volks- 
kongres oor opvoeding en onderwys 
belê om aandag te gee aan aanbevelings 
oor gemelde uitbouing. Deur omstandig- 
hede is die Volkskongres eers gehou in 
September/Oktober 1969 na heelwat on- 
verwagte wederwaardighede vanaf mid- 
del 1967. 

Die Parlement het toe vroeg in 1967 
na lang, breë en grondige bespreking 
wet 39 van 1967 aanvaar. Beswaar van 
opposisiekant was nie teen die breë 
grondbeginsel van onderwys wet `n vooTr- 
skriftelike Christelike karakter nie maar 
teen 'n moontlikheid van ewentuele enge 
inhoudgewing. Vryelik is geskimp op `n 
,Potchefstroomse' benadering van die 
Christelike-nasionale ensovoorts. Maar 
en sy medestanders het met die besef dat 
dit om die fundamenteelste gaan, met 
geduld en erns die een na die ander pleg- 
tig onderneem dat 'n algemene beleids- 
bepaling in hulle bedoeling lê. Buiten- 
dien het dit opsetlik ook in Wet 39/1967 
presies gelui: ,algemene beleid”. Die 
hoof woordvoerder van die parlementêre 
opposisie, mnr. P. A. Moore L.V., 'n 
oud-onderwysinspekteur, het in Mei 1968 
laat blyk dat gemelde versekering hom 
heeltemal gerus gestel het en aanvaar- 
baar was. 

Breë aard van die Christelike grond- 
beginsels of grondslag en algemene 
strekking van die toekomstige nasio- 
nale onderwysbeleidsvoorskrifte dien- 
aangaande was rondom 1967 wesenlike 


aspekte van die saak. Ons het alreeds 
vier fasette gelys: 1) Dit was die groot- 
ste werksaamheid by wet 86 van 1862 
aan die Onderwysadviesraad opgedra, om 
breë” grondbeginsels te bepaal. 2) Daar- 
by het die bewoording in Wet 39 van 
1967 aangesluit: ,Algemene' beleid. 
3) Van kerkweë is gerep van die ,par- 
tikuliere' wat op die weg van gesin en 
kerk 1ê, met die implikasie dat alge- 
mener godsdiensonderrig `n skoolsaak is 
wat deur die ouers (as burgers en kerk- 
mense), die staat (as beheerder), die 
onderwysers (as vakkundige beroeps- 
mense) en die kerk (as geloofsgemeen- 
skap) saam uitgebou word. 4) Van die 
regeringskant van die Parlement is ge- 
melde eerbare versekering gegee. Ons 
voeg hier by — $) Op versoek van die 
S.A.U.K. (Engelse diens) het skrywer as 
voorsitter van die onderwysraad op 18 
Mei 1967 'n radiorede gehou oor: 
Changes in Education — Namens die 
onderwysraad is toe onder andere mee- 
gedeel: ,,The Minister of Education also 
made known (gedurende die Volksraads- 
debat) the procedure followed by (he 
N.A.E.C. (onderwysraad); its conscien- 
tious adherence to the directives of the 
Act of 1962 re consultation; its close 
observance of the functions of Council 
Outlined in the same law to formulate 
GENERAL PRINCIPLES.” 6) Maar die 
Onderwysdepartemente, wat die uitvoer- 
ders van die te formulere beleid sou 
wees, het na aanleiding van hulle opge- 
hoopte ervaring gewaarsku teen onder- 
wysersopleidingsinrigtings ,,waar parti- 
kuliere denkrigtings gehuldig word en 
teen uiteenlopende sienswyses ten opsigte 
van die Christelike, wat die skoolonder- 
wys sal bemoeilik”. Die gemeenskaplike, 
die meer ekumeniese was hier in die 
gedagte. 7) Opperbelangrik bly dat ons 
gemeenskaplike Suid-Afrikaanse opvat- 
ting van ons staatsinstelling `n geestelik- 
godsdienstige grondslag van die staat in 
die grondwet erken en uitroep. Deur Wet 
39 van 1967 aanvaar die staat `n Christe- 
like onderwysgrondslag, waaraan alge- 
mene inhoud gegee is in die beleids- 
bepalings van 12 November 1971. Maar 
ons is nie `n kerkstaat nie, het nie `n 
bevoorregte of staatskerk nie en daarom 
kan die burgerlike owerheid hom nie 
met `n partikuliere of denominasionele 
of leerstellige sienswyse eie aan 'n ge- 
sindte vereenselwig nie. 

Laasgenoemde (7 hiervoor) is so fun- 
damenteel dat ons verwys na die gron- 
dige studie van prof. |J. D. van der 
Vyver, dekaan van die fakulteit Regte 
aan P.U. vir C.H.O., oor: Die Juridiese 
Funksie van Staat en Kerk. 1972. Ter 
toeligting van `n stelling dat die R.S.A. 
'n staat met 'n algemeen (Christelike 
karakter is maak hy 'n paar opmerkings 
juis na aanleiding van Wet 39 van 1967 
(Nasionale Skoolonderwysbeleid), Wet 
73 van 1969 (Nasionale Onderwysoplei- 
dingsbeleid) en die geproklameerde na- 
sionale onderwysbeleidsbepalings van 12 


November 1971. Hy het daaroor onder 
andere soos volg geskrywe — 1) Eerstens 
moet opgemerk word dat die Minister se 
beleid (November 1971) erkenning ver- 
leen aan die feit dat Christelike onderwys 
nie afgemaak kan word met godsdiens- 
onderrig en die opening van die skool- 
dag met Skriflesing en gebed nie. Die 
onderrig en opvoedingswerk, ja, selfs 
die wyse waarop die organisasie en 
administrasie van die skoolonderwys be- 
hartig word, moet 'n (Christelike gees 
adem. 2) Tweedens moet daarop gewys 
word dat die partikuliere geloofsoor- 
tuiging van leerlinge en ouers ook wel 
eerbiedig word, maar slegs wat betref 
godsdiensonderrig en godsdienstige pleg- 
tighede (artikel 2(1)(a) van Wet 39 van 
1967 — dat die onderwys 'n Christelike 
karakter moet hê maar dat die geloofs- 
oortuiging van die ouers en die leerlinge 
geëerbiedig moet word... CR) 3) Der- 
dens val dit op dat die Minister se beleid 
nie dit wat as Christelike onderwys aan- 
gedien kan word, mader presiseer nie, 
buiten om te meld dat sodanige onderwys 
op die Bybel gegrondves moet wees deur 
die gees waarin en die wyse waarop die 
onderrig en opvoedingswerk verrig 
word.” Daarna het die aanbeveling van 
die onderwysraad in oorleg met die on- 
derwyshoofde en met instemming van 
die kerke, en met die onderneming van 
die Minister en sy medestanders in die 
Volksraad, gewetensgetrou in gemelde 
wette en beleidsbepalings as wesenlike 
komponente van 'n Suid-Afrikaanse 
Christelike en Nasionale staats- en 
skoolstelsel beslag gekry. 

Omdat ons hier 'n aangeleentheid 
aangesny het wat nie maar net in die 
besondere situasie van fundamentele be- 
tekenis was nie, maar ook verband het 
met ons al onderwysteologie — die 
ondergrondse verband tussen teologie en 
onderwys — genoem het, gaan ons nou 
ook kennis neem van sekere opvattings 
van 'n veteraan opvoedkundige en oud- 
rektor van P.U. vir C.H.O. Ons bedoel 
prof. J. Chr. Coetzee. wat beslis as 'n 
opinie-maker op onderwysgebied geld 
cn veral tot die vormgewing van die 
Gereformeerde Kerk se onderwysbeleid 
sedert ongeveer 1930, meer as iemand 
anders bygedra het. Sonder om gereeld 
saam te stem met dr. P. W. Bingle se 
bewerings, afleidings en standpuntstel- 
lings in sy doktorsdissertasie van 1960 
(Die Gereformeerde Kerk en die Onder- 
wys in Suid-Afrika 1859-1959) kan ons 
van harte met hom saamgaan oor die 
besondere seteling van prof. (Coetzee 
sedert 1930 ook in die Gereformeerde 
Kerk se amptelike onderwysbeleid, asook 
die waardering vir sy persoon en werk. 

Vir agtergrond gaan ons bietjie terug. 
Die drie Afrikaanse kerke het na die 
Transvaalse onderwysreëlings deur die 
Wet van 1907, uitmekaar begin gaan. 
Die Gereformeerde Kerk het in beginsel 
ten gunste van wat later vrve groepskole 

genoem sou word gebly, die ander twee 
kerke het in die ou Transvaalse lyn 
gebly van Christelike owerheidskole met 
oueringspraak wat algemeen Christelike 
godsdiensonderrig verskaf terwyl gesin 
en kerk sorg vir die leerstellige kategese. 
Maar op 'n kongres van 1918 was daar 
weer 'n mate van toenadering, ook met 
oog op gesamentlike getuienis voor 'n 
Transvaalse Onderwyskommissie. Die 
ooreenkoms was dat die skool van die 
ouers moet uitgaan en dat die verchriste- 
liking van die staatskool behartig moet 
word. Die Onderwyskommissie het, wel- 
lig strategies, in die verenigde Afrikaanse 
kerkfront iets gelees van 'n moontlike 
strewe na 'n ouerbeheerde groepskool. 
Ewenwel die meerderheid se doel is 
bereik met die Afrikaanse moedertaal- 
skool wat in die daaruit volgende ordon- 
nansie ontstaan het. 


Bingle skrywe dat vanaf ongeveer 
1920 dit duidelik was dat slegs die 
Gereformeerde Kerk amptelik in 'n 
groepskoolstelsel belang gestel het. Dit is 
beslis so. In dié tyd is aan die Gerefor- 
meerde algemene sinode ook gerappor- 
teer dat van die ander twee kerke geen 
steun verwag kan word met die poging 
tot verwydering van die gewetensklou- 
sule in die universiteitswet omdat hulle 
daarmee gaan moeite ondervind nie. In 
die Nederduitsch Hervormde Kerk het 
dr. S. P. Engelbrecht, wat na jarelange 
studieverblyf in Nederland, teen die 
einde van 1920 teruggekeer het, die kerk 
weer bewus gemaak van sy verlede en 
ook van sy onderwystradisie en aspirasie 
(o.a. teologiese opleiding aan 'n staats- 
universiteit) in die dae van die ZAR. 
Hy het ook sterk standpunt ingeneem 
teen neo-calvinistiese onderwyssienings, 
veral die van Abraham Kuyper, wat in 
1920 oorlede is. Kuyper se denkbeelde 
was toe dAr op hulle sterkste. 


Ook verklaar Bingle dat die Gerefor- 
meerde voorstanders van die groepskool- 
strewe kennis van die 80-jarige skool- 
stryd van Nederland gedra het (1840- 
1920) maar hulle het hulle nie gewy aan 
die formulering van die Afrikaanse Ge- 
reformeerde Christelike onderwysgedagte 
nie. Hy sê: ,,Want om die verhouding 
reg te stel tussen teorie en praktyk is 
nodig 'n deurknede wetenskaplike maar 
ook tegelyk praktiese onderwysman en 
wanneer dit die Gereformeerde Kerk 
geld, ook 'n kinderlike gelowige Gere- 
formeerde. In 1930 tree so 'n man na 
vore... in die persoon van prof. dr. |. 
Chr. Coetzee in sy Vraagstukke van die 
Opvoedkundige Politiek. ,,In hierdie 
beknopte werk het die Gereformeerde 
onderwysgedagte uitgegroei tot 'n stelsel 
wat sedertdien bekend gestaan het as die 


Vrye Groepskoolstelsel, wat nog steeds 
deur die Gereformeerde Kerk as instituut 
voorgestaan word.” ,Die hoofgedagte is 
kortliks die volgende: Die uitgangspunt 
van die stelsel is dat die Gereformeerde 
rigting hom nie kan versoen met 'n neu- 
trale of selfs met `n verchristelike staat- 
skoolstelsel nie en dat die stryd gerig 
moet word op die algehele ombouing 
van die staatstelsel tot Vrye Groepskole, 
van staatsondersteunde skole.” Die Ge- 
reformeerde Kerk het in 1933 by `n 
stelsel, soos deur J. Chr. Coetzee uiteen- 
gesit, aangesluit. 

In gemelde proefskrif het Bingle ook 
daarop gewys ,dat vanaf --193$ en daar- 
na onder Gereformeerdes twee sterk 
uiteenlopende rigtings ontwikkel het. Die 
meerderheidsgroep het uitgegaan van die 
standpunt dat voorlopig uitgegaan moet 
word van die (Ohristianisering van die 
staatskool terwyl die minderheidsgroep 
staan by die gedagte van omvorming van 
die staatskool om so uiteindelik te kom 
by vrye groepskole.” Mens kan vra: hoe 
is dit deesdae? Feit is dat die Gerefor- 
meerde algemene sinode in begin 1967 
weer gekies het vir Vrye Groepskole. 
Maar feit is ook dat Gereformeerdes 
deurgaans hartlik saamgewerk het met 
die onderwysbeleidswette van 1967 en 
1969 asook die nasionale onderwysbe- 
leidsbepaling van November 1971. Op 
die oog af is daar baie Gereformeerdes 
wat ywerig die Ohristelike in die open- 
bare skool bevorder en hulle nie druk 
maak oor omvorming van die openbare 
tot 'n groepstelsel nie. 


Prof. Chris Coetzee was die vorm- 
gewer van die bestaande onderwysbeleid 
van die Gereformeerde Kerk. Ons wil 
nou twee standpunte noem, wat hy in 
artikels ingeneem het oor die aangeleent- 
heid wat ons momenteel besig hou: die 
aard van die vakwetenskapsbeoefening 
en vakonderrig en die gesitueerdheid 
van die Christelike in die openbare 
skoolstelsel waar die onderwys 'n alge- 
mene Christelike karakter het. 


In die Gedenkblad (1958) van die 
Afrikaanse Studentebond het J. Chr. 
Coetzee geskrywe oor: Die Grondslag 
van die A.S.B. Veral van belang hier is 
die derde paragrafie oor: Beoefening van 
die wetenskap op dié grondslag (Christe- 
lik-nasionale). Hy skrywe ondermeer: 
Nou het die gevolgde metode (prose- 
dure wat wetenskaplike of geldende, 
bewysbare kennis bewerkstellig volgens 
sy benadering CR) niks te doen met 
een of ander grondslag nie... As mens 
kan die gelowige net so goed weten- 
skaplike arbeid verrig as die ongelowige. 
Hulle staan op volkome gelyke voet ten 
opsigte van hulle ,,vermoë” tot waarne- 
ming en denke”... Maar omdat hul 
grondslae, hul beginpunte en doelpunte 
verskil, verskil hul verstaan van weten- 
skaplike kennis.” Verder: ,Nou moet 
ons goed onderskei: Die Woord van 
God is die grondslag van ons wetenskap 

en nie die wetenskaplike inhoud self nie. 
Die Bybel is geen handboek vir watter 
wetenskap ook al nie. Dit is die open- 
baring van Gods ordinansies en van sy 
raadsplan met die mens en met die 
wêreld. Die vraagstuk van die oor- 
sprong, wese en bestemming van die 
mens is gelooflik gefundeer.” Tot sover 
sy verantwoordbare kennisleer en be- 
skouing. 

Sy ander bondige en inhoudryke ar- 
tikel is die redaksieartikel in die Onder- 
wysblad vir (Christelike en Nasionale 
Onderwys van die T.O. en die Natalse 
Onderwysunie van Augustus 1966 oor: 
Ons Onderwysordonnansie. (Transvaalse 
Onderwysordonnansie 1953.) Dit het ver- 
skyn in die tyd tussen die aanbevelings 
van die Onderwysraad oor 'n nasionale 
onderwysbeleidswet in Augustus 1965 en 
die wetgewing self gedurende Maart tot 
Mei 1967. 

Prof. Coetzee het in die artikel ge- 
skrywe: ,,Die Transvaalse openbare on- 
derwys is staatsonderwys... Vir voor- 
standers soos éns orgaan ,Onderwysblad 
vir Ohristelike en Nasionale Onderwys 
en Opvoeding' bied die Transvaalse On- 
derwysordonnansie gulde moontlikhede 
aan vir die uitlewing en handhawing van 
ons oortuiging.” Daarna fundeer hy 
hierdie oortuiging op die hierna vol- 
gende ontleding van gemelde ordonnan- 
sie van 1953. Ons het dit genommer. 

1) ,Volgens artikel 3(1Md)(ii) le dit 
as 'n algemene beginsel neer dat kinders 
in ooreenstemming met sodanige wense 
van hulle ouers opgevoed moet word as 
wat deur die ouers aan die Departement 
oorgedra word deur middel van 'n skool- 
komitee of liggaam in artikel $2 ge- 
noem. 2) Die skoolkomitee word deur 
ouers (of voogde) van skoolgaande kin- 
ders gekies. 3) Die skoolkomitee kan 
deelneem aan die aanstelling van onder- 
wyseres (artikel SO CO). 4) As 'n skool- 
komitee die onderwyser ooreenkomstig 
die wense van die ouers aanbeveel het, 
kan die ouers verseker wees van die 
regte godsdiensonderrig van hulle kin- 
ders. 5) Godsdiensonderrig op skool mag 
net deur `n onderwyser van die skool 
gegee word en 6) 'n Onderwyser moet 
gewetenstrou godsdiensonderrig aan sy 
skool gee,” (volgens die ordonnansie). 

Na die ontleding verklaar hy same- 
vattend: DIE GEVOLGTREKKING IS 
DUS ONOMWONDE SO — ouers kan 
die regte skoolkomitee kies, die skool- 
komitee kan die regte onderwysers aan- 
beveel, die regte onderwyser kan na 
die wense van die ouers die regte 
godsdiensonderrig aan hulle kinders 
gee.” Met hierdie onomwonde gevolg- 
trekking word natuurlik saamgestem. 
Maar daarna kom enigsins apart 
'n poging tot uitleg van artikel S$S3(4) 
van gemelde ordonnansie wat indi- 
vidueel is, maar vir die afgelope 70 
jaar nie aanvaar is nie (sedert 1907). 

08.06.1885 - 08.12.1975 
@ DR. H.G. v.d. WESTHUIZEN 


As Ouma du Toit was sy aan ons 
bekend. Op 8 Desember 1975 is sy ooT- 
lede in die ouderdom van 90 jaar en 
ses maande. Hoewel sy nie aan ons kerk 
behoort het nie, het ons haar goed geken 
en was sy naby aan ons hart om drie 
redes. 


Eerstens was sy 'n waardige oud- 
onderwyseres met `n aantreklike per- 
soonlikheid en `n warme christelikheid. 
Tweedens was sy aan ons verbind om- 
dat oudl. O. C. du Toit, wat in ons kerk 
is, haar seun is. In die derde plek het 
die geskiedenis haar aan ons verbind. 
Sy was die tweede vrou van wyle Niklaas 
du Toit van wie in Die Hervormer van 
Desember 1973 meer gelees kan word 
onder die opskrif BERMUDA. 


Op Ouma du Toit se 89ste verjaars- 
dag, die agste Junie 1974, het ek haar 
met `n geskenkie besoek. Omdat sy baie 
lief was om te lees (en te skryf), het ek 
aan haar 'n eksemplaar van B. Gemser: 
Die Komende Christus, oorhandig. Toe 
ek by haar opdaag, het sy my reeds in- 
gewag met `n boekgeskenk en `n stukkie 
wat sy eiehandig geskryf het. Agter op 
hierdie ,artikeltjie” het sy geskryf: ,Iets 
vir die Hervormer. As dit nie pas nie 
laat dit maar.” Dit word hieronder 
weergegee. Sy was baie lief om aan koe- 
rante te skryf of om aan mense te skryf 
van wie sy in koerante gelees het, om 
aan hulle dankie te sê vir een of ander 
deug. In Die Transvaler van 22 Nov. 
1974 het sy byvoorbeeld geskryf dat 
voorbidding vir die Eerste Minister ge- 
doen moet word. 


Ek plaas Ouma du Toit se bydrae taal- 
kundig onveranderd. Dit is interessant 
om iemand wat in 188S gebore is, Se 

ie ” 


Ouma Jacoba Wilhelmina du Toit. Die familie-bybel waaruit sy lees het sy eie 
interessante stuk geskiedenis. 





Die meelsakbroek wat Niklaas du Toit 

op Bermuda gemaak het om na Holland 

mee te ontsnap. (Die Hervormer Desem- 
ber 1973.) 


Afrikaans te lees. Ek moet meld dat sy 
meer bedrewe in die Engelse taal was 
as in Afrikaans. Sy het ook graag in 
Engels geskryf. Sy het aan my ook 'n 
stuk in Engels oorhandig. 

Onderstaande het sy geskryf onder die 
opskrif: My Bybel en gebed in my bin- 
nekamer. 

Ons gebed en ons binnekamer kan nie 
geskei word nie. Die Here het `n wel- 
behae in ons gebedslewe. As `n voor- 
beeld vir ons het Hy baie maal op die 
berge in die eensaamheid gaan bid. Met 
sy Bybel het Hy elke Sondag kerk toe 
geloop want Hy was arm en het geen 
motorkar gehad nie. Hy het eenmaal die 
voorreg gehad om met 'n donkie te TY. 
Ek het my Jesus lief met 'n volkome 
hart en gebed en sy Woord is kosbaar. 
Soetste uurtjie van gebed wat my van 
aardse sorge red wat my na my Vader- 
stroon trek. Dan kom ek in gebed met 
u O Heer. So as 'n vriend met vriend 
verkeer. My binnekamer is alles vir my. 
Wat ek vandag is, is die gebede van my 
ou groot moeder van Stilfontein. Ek het 
baie by haar gebly, ek was maar 8 jaar 
oud. Vier uur in die mêre dan brand 
haar kersie al met haar Bybel in haar 

Se 


Nicolaas Jacobus du Toit op `n historiese foto waar by self die meelsakbroek en 


boeie aan het. Hy het slegs ses maande skool gehad. Kyk egter na die byskrif in eie 


Uit vergange se dae... 

hand. Dan bring die bediendes haar 
koffie. Daar lees en bid sy met trane en 
smeking vir haar kinders, sy noem elke 
een se naam. 

Ek hoor dit nog na 70 jaar. 

Ek het baiemaal gewens om SOOS SY 
te wees, so lief vir haar huisaltaar. Sy 
het baie gewaak en gebid. Hoe dank- 
baar is ek teenoor my liewe Jesus. Hy is 
baie lief en goed vir my. Hy dra my al 
89 jaar in sy sterke arms. Hy lei my nog 
elke dag. Ek is so dankbaar dat ek haar 
voorbeeld kon volg in die voetspoor van 
my geliefde ou groot moeder wie Se 
naam ek ook dra. Wat 'n vreugde en 
betekenis hou dit vir my in. Sal ek weer 
strike dae beleef. Hoe lief het ek my 
Jesus omdat Hy my eerste liefgehad het, 
my so vashou. My gebed is Here lei my 
en maak my pelgrimsreis tog veilig. Laat 
my wandel aan u sy naby U. As die 
hemel poort tog oopgaan lei mv ook 
daar in. Vul my met die liefde van my 
hemelse Vader. Die liefde van Jesus 
vorm ons karakters, die liefde veredel 
ons nature, die liefde sprei die geur om 
ons na ons naaste en die verlore wêreld. 
My kosbare Bybel is al so oud ek gaan 
hom eendag saam neem in my kis hy is 
baie dierbaar het my geleer en die weg 
na die hemel gewys. 

Hoe meer ek dink en bid vir die toe- 
stand van ons staat oor godsdiens in ons 
land en oor die wêreld, hoe dieper my 
oortuiging dat die lae toestand van ons 
geestelike lewens te wyte is aan die 
Waarheid dat ons nie besef dat die doel 
en oogmerk van bekering is om die siel 
na `n daelikse gemeenskap met die Vader 
te bring sodat Hy Homself kan openbaar 
deur sy liefde aan ons. Die bekeerling 
moet.oortuig wees dat dit nie genoeg is 
die bekering en versoening nie. Dit is 


maar net begin, hy moet verstaan dat hy 
geen krag besit om voort te gaan, op SY 
eie krag staat te maak. Nee elke dag 
moet hy krag en genade kry uit die he- 
mel. Dit kan nie verkry word deur alleen 
gemeenskap met ons Vader om ons 
swakheid te besef om op Hom te wag 


in ons binnekamer deur die krag van die 


Heilige Gees nie. Die binnekamer moet 
nie leeg wees nie en moet so vol van 
Gods teenwoordigheid wees. Daar moet 
nie plek wees vir aardse vdelheid nie. 
Jesus wil elke dag sy liefde en genade 
uitstort in ons harte. Dis sy tempel 
waarin Hy wil woon. 

Ag hoe is ons huisaltaar verval en 
verdwyn. Laat ons bid dat die liewe 
Heer bidders opwek en laat ons bid vir 
herlewing, dat die volk terug keer na 
die altare van ons voorvaders. Die fliek 
en die nagklubs het alles vervang. Kyk 
maar terug na die ou Voortrekkers hoe 
getrou, doodmoeg gesukkel met hulle 
waens oor die Drakensberge maar as die 
osse uitgespan is dan brand die ou vuur- 
tjie van die huisaltaar en hulle maak die 
naam van hulle Leidsman groot. Die 
spore van hulle voorbeeld lê nog diep 
ingedruk op die pad van hulle groot 
trek. Wat `n betekenis hou dit nog vir 
ons in om nog in besit te wees van ons 
ou Psalms van koning Dawid. Dit klink 
nog soet vir ons. Laat ons tog bid vir 
ons kerk waar die evangelie nog suiwer 
verkondig word. So baie teen ons geloof 
het al ingesluip, waar is ons 10 gebooie? 
Waar lees ons dat klein kinders die hei- 
lige sakrament moet deel? Wat sê Open- 
baring 22:18, 19 as ons een woord ver- 
ander in die Heilige skrif? 

Laat ons waak daarteen. Wat sal ons 
doen met Jesus? 





Die kis wat in Holland aan Niklaas du Toit gegee is. (Lees Die Hervormer van 
Desember 1973 — Bermuda.) By die kis sit sy seun ouderling O. C. du Toit van 
Sannieshof. 


Bogenoemde is die eerste vertelling uit vergande se dae. Die redaksie 
nooi bejaardes uit om soortelyke mededelings uit die verlede te doen. 


Stuur foto's saam. 

VOLWASSENE 
LEIDING 


DIE huwelik is van oudsher af `n be- 

kende instelling. Oor die begrip: 
huwelik, word dus nie uitgewei nie. Die 
begrip Andragogiek vereis verduideli- 
king. 


Pedagogiek (Opvoedkunde) is die we- 
tenskap wat as studie-objek het die 
opvoeding (van kinders) soos dit sig 
openbaar as 'n verskynsel in opvoedings- 
handeling (-gebeure) in die verskillende 
handelinge in duisenderlei opvoeding- 
situasies waarby 'n moeder en haar kind 
betrokke is. Pedagogiek het sy oorsprong 
in Grieks. Pais beteken kind en agein 
om te lei. Dus is die Pedagogiek die 
wetenskap wat as studieobjek het kinder- 
leiding soos dit in die verskillende de- 
partemente van Opvoedkunde in die 
universiteite van ons land bestudeer 
word. Wat kinderleiding betref, is daar 
twee wesens in die opvoedingsituasie, 
naamlik die moeder as `n volwassene en 
die kind as `n nie-volwassene. Sommige 
opvoedkundiges (pedagogikers) voeg `n 
derde komponent daarby, nl. die doel: 
Die moeder beoog om haar kind te lei 
na 'n bestemming wat as volwassenheid 
aangedui word; om hom op te voed om 
kennis te verkry aangaande sy oorsprong, 
nl. God, en om sy kennis aangaande 
Hom uit te brei, sodat hy toegerus sal 
word om tot sy eer te lewe, Hom te dien, 
in Hom te glo sodat hy die hoop kan 
koester om die ewige lewe op grond van 
sy geloof in Christus te be-erwe. Daar 
is natuurlik talle ander doelstellings wat 
die moeder beoog soos die tuisbrenging 
van goeie gewoontes, lewe volgens be- 
hoorlikheidseise ensomeer. Hierop val 
die aandag nie nou nie. 


Die Andragogick kom ook uit Grieks. 
Aner beteken man (volwassene) en agein 
om te lei. Die leier is agogos wat in 
Afrikaans agoog is. Die pedagoog is die 
onderwyser wat kennis dra van die Peda- 
gogiek, die wetenskap van die opvoeding 
en dit in sy klaskamer toepas. Die an- 
dragoog is die onderwyser (lektor, vol- 
wassene) wat op naskoolse vlak leiding 
aan volwassenes gee. Die Andragogiek 
is die wetenskap wat hom met volwas- 


@ DR. J.L. DU PLOOY 

sene-leiding besig hou: `n volwassene wat 
meer volwasse is as 'n ander volwassene 
ten opsigte van sekere sake, verskaf hulp 
en leiding aan die volwassene wat minder 
volwasse in daardie spesifieke sake is 
maar wat tegelykertyd weer meer vol- 
wasse kan wees as sy andragoog ten 
opsigte van ander sake. Die voorbeeld 
van die lektor aan die universiteit en sy 
student is hier `n goeie voorbeeld. Net 
soos die kind `n hulpsoekende, `n hulp- 
vragende en `n noodhebbende wese is 
en sy heil in die leiding van die vol- 
wassene (Pedagogiek) soek, net so is die 
een volwassene ook 'n noodhebbende, 
iemand wat onder talle omstandighede 
hulp en leiding by `n ander volwassene 
soek (Andragogiek). 

Perspektief is ontleen aan Latyn. 
Perspicio beteken om iets te kyk, (eint- 
lik) deur te kyk. Per(—deur)spektief is 
dan `n blik op iets te hê, `n deursig(kun- 
de), `n vergesig. Andragogiek-perspektief 
sal dan wees: (die huwelik) beskou van- 
uit die gesigspunt, nl. dat `n volwassene 
`n ander volwassene lei, ondersteun en 
hulp op sy lewensweg verskaf. 

Die drie Afrikaanse kerke beskik oor 
`n Huweliksformulier. Die opstellers het 
natuurlik diepgaande besin oor die pre- 
sicse bewoording daarvan ooreenkomstig 
Sy oorsprong as instelling van God. Ge- 
toets aan die uitsprake van Gods Woord 
is die bewoording hoogs betekenisvol. 
Oor die huwelik as instelling van God 
gaan dit nie in hierdie artikel nie, maar 
die doel is om na te gaan hoedanig die 
huwelik inpas by wat ons verstaan onder 
die benaming agogiese wetenskappe of 
die wetenskappe wat sinvolle, algemeen- 
aanvaarbare, geverifieerde en geldige 
uitsprake gee oor hoe die cen mens `n 
ander mens lei, kan lei en behoort te lei 
en wel na die een of ander bestemming 
toe, of dit naby of ver geleë is. 

Sonder om dit uit te basuin wil ck in 
alle beskeidenheid waag om die huwelik 
te sien as `n instelling (van God) tussen 
mense alleen en om dit te sien as `n ver- 
skynsel waarvan die kenmerkende cn 
opvallende die lci(dings) (ageins-smotief 
is. 


Nadat Adam geskape is, het God ge- 
sien dat hy sonder `n maat is. Onder die 
geskapenes het so iets vir hom nie be- 
staan nie. In Genesis 2 is opgeteken hoe 
hy `n maat gekry het. Na haar in aan- 
synsroeping, so lees ons, het God haar 
self na die mens (Adam) gebring (vers 
22). Die bring vind ons gepas in die 
Huweliksformulier terug as gelei met 
die doel om haar aan hom as vrou te 
gee, 'n vrou ,uit die man geneem”, `n 
maat oor wie hy in ekstase uitroep: ,Dit 
is nou eindelik been van my gebeente 
en vlees van my vlees. Sy sal mannin ge- 
noem word, want sy is uit die man ge- 
neem”. Oor haar skoonheid, oor haar 
menswees anders as syne as man, oor 
haar maatskap hoor ons sy juigtoon in 
die Paradys klink. Ons kan ons voorstel 
hoe hy haar tegemoet gegaan en met 
haar begin praat het: twee volwassenes 
alleen bymekaar in die pragtige tuin. Sy 
juigtoon daar het `n groot draagwydte 
en `n diepe klank wat sy weerklank gee 
in die hart van elke man deur die eeue 
heen vir wie ,Hy vandag nog na elkeen 
as't ware met sy hand sy vrou lei”. 

Vir die gelowiges in die wêreld is 
hierdie gebeurtenis van kardinale belang 
en `n saak van diepe erns. Dit is God 
wat lei en bring, man cn vrou in die 
huwelik. Dit is die Skepper wat saam- 
bring. God, die Skepper van aarde en 
hemel, van dinge, plante, dierc, visse, 
voëls en mense, het as dit Agogos van 
alle eeue, as ware Leier (Begeleier), die 
eerste leidingstaak op aarde verrig en 
dit slegs op die humane vlak van toe- 
passing gemaak. Die agogiese het hy van 
die res van die skepping weerhou. Dit 
was en is net vir mense beskore. Hy as 
die Groot Ageinende Persoon, bcoog 
met die uiters belangrike handeling as 
komende uit sy hand, om ,,gewisse hulp” 
van bo vir die egteliede hierbenede te 
verskaf en wel .in hulle kruis”, Juis 
wanneer hulle dit allermins verwag. Die 
besondere bystand en hulp vir twee vol- 
wassenes, getroudes”, is noodsaaklik 
met die oog op die toekoms wat God in 
gedagte gehou en waarmee Hy rekening 
gehou het. Die opstellers van die Huwe- 
liksformulier het dit ook sodanig ver- 
tolk: omdat op die egteliede se weg (die 
verborge toekoms) sal kom ,.teëspotd en 
kruis vanweë die sondes” 

Hierdie besondere  lei(ding)gebeure 
met die oog op die totstandkoming van 
die huwelik met sy gepaardgaande er- 
varinge en wedervaringe is dus werklik 
die begin en oorsprong van die andra- 
gogickse waarop die wetenskap, dit 
Androgogick. met studic-objek dic bue- 
geleiding van `n volwassene deur `n 
ander volwassene gegrond is. Dit is dus 

so behoort dit ook te wees die 
oudste wetenskap onder mense. En tog 
is die bestudering daarvan `n resente 
saak. God in sy volmaaktheid cn sonde- 
loosheid gee aan die eerste mensepaa 

Huwelik 


] Van vorige bladsy 

jets unieks: gewisse hulp! Eers nê die 
sondeval sal dit moontlik tot hulle deur- 
dring waarom God dit juis so bepaal 
het. In navolging van sy Skepper van 
wie die onvolmaakte mens, onvoltooibaar 
in sy wese, 'n beelddraer is, kan hy die 
leidingshandeling in die huwelik nie 
ontduik nie. Man en vrou sal om, die 
beurt aktief daaraan moct deelneem. 

Dit is waar dat die argogiese (begelei- 
ding) hom nie net van uit die oogpunt 
van die Agogos (Begeleier) voltrek nie. 
maar ook van uit die humane (menslike) 
die Agoogs (Leier). 

Die huwelik is ingestel met die doel 
dat ,,die een die ander een moet help 
en bystaan in alle sake wat tot die tyde- 
like en die ewige lewe behoort”. Hieruit 
lei ons af hoe afhanklik God die egte- 
liede van mekaar geskape het en hoe Hy 
hulle hulpbehoewend in hulle verant- 
woordelikhede teenoor mekaar laat 
staan. Die een kan nie hulp verskaf as 
die ander een dit nic vra nie. En al vra 
hy of sy dit nie direk nie, moet hulle 
fyn waarneem ten opsigte waarvan hulle 
mekaar te stade (hulp) kan kom. Sodra 
daar nood is of vraagstukke moet die 
geroepene in woord of in daad antwoord. 
Hulle twee is op `n besondere wyse dia- 
logies met mekaar verbind. Hulle besef 
dat hulle bondgenote en lotgenote op 
die weg is. In hulle gesprekke openbaar 
hulle hul persoonlikhede vir mekaar as 
huisgenote, ook van die geloof. Die bin- 
ding tussen hulle behoort onverbreeklik 
sterk te wees. 

As gespreksgenote voer hulle dialoog 
oor die tydelike (wat op die lewenson- 
derhoud betrekking het) en die ewige 
sake (wat hulle eindbestemming raak en 
die ,,het” van die ewige lewe). Hulle vra 
mekaar se hulp op twee vlakke: die 
mundanc (aardse) en die hemelse. Dit is 
betekenisvol in hulle menswees. Hulle 
antwoorde vir mekaar moet duidelik, 
verheffend en noodlenigend wees anders 
hoort hulle nie bymekaar nic. Beide is 
hulpvraend, hulpsoekend en hulpbehoe- 
wend. Hulle is op mekaar aangewese en 
wel sodanig dat dit wederkerig van aard 
is. So het God dit van die begin af aan 
bedoel. Dit is `n eis wat die liefde stel. 
Vraagstelling en antwoordgewing in die 
huwelik is `n dure verpligting. Hoe meer 
vrae vir mekaar gestel word, hoe meer 
hulle afhanklikheid van mekaar daaruit 
blyk en hoe nader hulle aan mekaar be- 
weeg. Waar die gesprek tot stilstand 
kom, waar die een so onafhanklik van 
die ander een word op grond van die 
materiële, dat hulle mekaar nie mis nie, 
daar gaan elkeen sy eie weg en is die 
huweliksboot besig om te strand. 

In die huwelik bestaan `n intermens- 
like verhouding, gebind deur liefde, ge- 
loof, hoop en hulpbehoewendheid. Daar- 


die verhouding, veral in sy dialogiese 
vorm, moet verheffend en vercdelend 
wees. Dit gaan per slot van rekening oor 
menslikerwording, groter volwassenheid 
cn hegter bindinge met dir oog op die 
verborgenheid van die huwelik en dit 
wat daardeur gesimboliseer word. 

Die dialogiese in die huwelikslewe is 
`n veld wat nog braak Iê. Dic vraag ont- 
staan: Hoedanig moet die man in die 
huwelik antwoord? Die ander vraag is: 
Hoedanig moet die vrou antwoord? 
Watter maatstawwe geld daarvoor? 'n 
Vierde vraag is: Wat moet die essen- 
siële van hulle dialoog wees as daar 
aanduidings van essensiële sake is? Op 
watter wyse kan `n man en `n vrou 
mekaar ter wille wees op die andrago- 
giese (leidinggewende) weg? Dit is `n 
verdere belangrike vraag. 

Waar die twee egteliede mekaar kan on- 
derstevin en help. moet hulle ook nader 
aan die vereiste van dié Agogos, Chris- 
tus. kom nl. om volmaak te wees want 
sv Vader in die hemele is volmaak. 

Wanneer in die huwelik nou `n derde 
persoon, 'n volle mens, sy verskvning 
maak. word die vernligting neergelê dat 
die ouers hulle kind(ers) wat God hulle 
gee, moet opvoed .in die ware kennis 
en vrees van God en tot hulle saligheid”. 
Retekenisvol is die feit dat die huweliks- 
formulier die ware kennis cn die vrees 
van God as die inhoudelike van die ge- 
sinsopvocding vooropstel. Die opstellers 
daarvan het geweet dat dit `n aspek is 
wat te veel verwaarloos word. Dit wat 
on die aardse aspek betrekking het, word 
nic genoem nie. Dit word as vanself- 
sprekend aanvaar: die aanleer van taal, 
goeie gewoontes en andere. Binne die 
gesinslewe moet dic egteliede mekaar nie 
net lei (agogeer) nie, maar die kind reg 
lei. d.w.s. hulle is in staat om dit te doen 
sonder dat hulle eintlik oor kennis van 
die Pedagogiek (Opvoedkunde) beskik. 
Die intuitiewe behartiging daarvan veral 
deur die moeder is van die siuwerste mo- 
mente in die kinderlewe, juis omdat die 
moeder ten eerste paties (met deernis). 
daarna kennend cn willend met die kind 
gerelasioneerd (in verhouding) is. Hulle 
twee se verhouding is van die intiemste 
denkbaar. 

Die opstellers van die Formulier” 
het 'n boodskap-opdrag aan die man in 
die eerste plek gerig. Hy is die ,,hoof” 
van die vrou — 'n onwegdoeselbare feit 
— maar dit is 'n status met `n besondere 
verpligting. Indien hy dit nie nakom nie, 
tuimel hy met status en al na benede. 
Hy moet hoof bly om ,,haar., na... ver- 
moë verstandig te lei, — hier kom die 
agogiese (leidinggewende) weer na vore 
— onderrig (soos `n volwassene dit met 
`n noodhebbende volwassene behoort te 
doen), vertroos (want haar moederlike 
en vroulike weg is soms vol smart, pyn- 
like frustrasies, misverstande, dieptes 
waarin sy dreig om te val, dikwels ook 
eensaamheid gedurende al die ure wat 

haar man se werk hom buitenshuis hou 
cn die gemeenskap hom in komitecwerk 
dwing om soos 'n voël ver van sy nes af 
rond te swerwe) en beskerm. (Die groot 
vraag is of en hoe hy dit doen.) 

Haar gedragskode as vrou is ook neer- 
gelê. Voorop staan in haar geval die 
liefde teenoor haar man cn alles wat dit 
behels. Daarin is die agogiese (leidings- 
gewende) ingebed net soos dit die geval 
in haar opvoeding van die kind is. Son- 
der liefde kan sv haar kind nie behoor- 
lik lei nie. Met liefde kan sy aan haar 
man leiding verskaf waar hy dit nodig 
het. Die liefde staan voorop naas ge- 
loof en hoop. Omdat hy as broodwinner 
en wêreldveroweraar ook met baie stryd 
en frustrasie te kampe het, moet sy hom 
liefdevol lei. Waar sy geloof in wat hy 
doen, ontbreek; waar sy hoop verflou 
ten opsigte van die vrugte van sy arbeid. 
is dit sy wat met liefde alles oorspoel. 
Omdat hy ook sy vrou Soos sy eie lig- 
gaam moet liefhê, sal hy haar liefdevolle 
leiding nie versmaai nie. 

Oor die verborgenheid van hulle hu- 
weliksverbintenis en -verhouding spreek 
ons ons nie hier uit nie. Dit staan in 
die ,Formulier”. 

Teen die agtergrond van die huwelik 
staan (Christus en sy gemeente. Daarom 
is die hulp, bystand en leiding (agogiek) 
in die huwelikslewe iets onontwykbaars 
aangesien die getroudes se terwillend- 
heid teenoor mekaar `n afskaduwing en 
`n hegte grondslag sal bly van die ago- 
giek (hulp bystand en leiding) van Chris- 
tus teenoor sy gemeente. 

Vir sowel die man as die vrou is dit 
noodsaaklik om oor hulle wedersydse 
andragogiese leiding (volwasse leiding) 
binne huweliksverband weer eens gron- 
dig te besin. 

@ 


NAKEND 


Die babetjie kom nakend 
in hierdie wêreld in 

cn bring geen enkel draad 
om lewe te begin. 


Benodigde klein kleertjies 
word voor die tyd berei 
cn al die ander goedjies 
wat hy of sy moet kry. 


Niks van die aarde neem 

die mens na Ewigheid. 

Net sy onsterflik siel 

gaan oor die grens van tyd. 


Besittings van die mens 

bly op die aarde agter. 

Deur graf gaan niks. Die dood 
is onvermurfbaar wagter. 


George J. Diamond 

VEGKOP 


@ DS. W. G. HABIG 


'n Blik op die koppie wat die naam van Vegkop gekry het na 
aanleiding van die slag wat hier plaasgevind het. 
(Foto W. G. Habig) 


IE Voortrekkers wat betrokke was by die slag van 

Vegkop was deel van die derde groep trekkers wat 

die Kaapkolonie verlaat het. Die leier van hierdie groep 
was kommandant Andries Hendrik Potgieter. 

Nadat die Grootrivier (Oranjerivier) oorgesteek is. 
het die trekkers in klein groepies noordwaarts voort- 
getrek. In April 1836 het die Potgietertrek die Sand- 
rivier bereik. Gedurende daardie tyd het kommandant 
A. H. Potgieter die gebied tussen die Vet- en Vaalrivier 
van die Bantuang kaptein Makwana vir `n klomp beeste 
geruil, met die belofte dat die trekkers sy stamlede teen 
die Matabeles sou beskerm. 

Terwyl Potgieter en Sarel Cilliers met tien man 
op `n ekspedisie was, het die Matabeles onder die trek- 
kers in die Noord-Vrystaat begin moor. Dit het tot 
gevolg gehad dat die groepies trekkers weer saamgekom 
het en was hulle in staat om. terwyl hulle aan die Vaal- 
rivier laer getrek het, `n aanval van die Matabeles af te 
slaan. Die Liebenberggroep is egter uitgemoor. Net 
hierna het die lede van die ekspedisie weer by die 
trekkers aangesluit. Teen die einde van September 
1836, is berig ontvang dat die Matabeles weer `n aanval 
op die trekkers beplan. 

Op hierdie stadium het die klein groepie trekkers 
aan die suidekant van `n langwerpige koppie (VEG- 
KOP) ongeveer sestien kilometers suid van die heden- 
daagse Heilbron. laer getrek. Die waens is in `n kring 
getrek en die openinge tussen die waens is met doring- 
takke toegemaak. 

Die hele kommando het uit drie en dertig weerbare 
mans en sewe seuns wat die wapen kon hanteer, bestaan. 
EE van die seuns was die jong Paul Kruger, tien jaar 
Oud. 

Vroeg die oggend van 2 Oktober 1836 het Cilliers 
en sy manskappe die sesduisend Matabeles onder aan- 
voering van Kalipi tegemoet gery en vegtende het die 
kommando retireer totdat hulle die laer bereik het. Die 
ingang is daarop gesluit en Sarel Cilliers het die trekkers 
in gebed voorgegaan. 

In `n laaste poging om te onderhandel eerder as 
om te veg. is `n wit laken aan `n sweepstok opgesteek, 
maar die Matabeles het hierop geantwoord deur ver- 
woed tot die aanval oor te gaan. Toe die voorpunt vo” 
die aanval ongeveer dertig treë van die laer af was, het 


Sarel Cilliers die swart leier platgeskiet. Dit was vir die 
trekkers die teken om tot die verdediging oor te gaan. 
Onmiddellik daarna het elke beskikbare geweer in die 
laer gevuur. Die geweervuur kon aanvanklik die aan- 
stormende swartes nie stuit nie. Hulle het probeer om 
onder die waens deur te kruip. Skildvelle is op die 
doringtakke geplaas in `n poging om daaroorheen oor 
die waens te kom. Die trekkers, man, vrou en kind het 
egter heldhaftig teruggeveg en daarin geslaag om die 
eerste aanval af te slaan. Met die tweede aanslag het 
die Impis hul assegaaie middeldeur gebreek en dit met 
geweld oor en deur die waens probeer gooi. Die moe- 
dige trekkers het egter dapper voortgeveg en spoedig 
het die Matabeles die wyk geneem. Die kommando het 
daarop die Impis agtervolg in `n tevergeefse poging om 
die sesduisend stuks vee en veertigduisend bokke en 
skape terug te kry. 

In die laer is veertien mense verwond en het twee, 
nl. NICOLAAS POTGIETER, broer van die kom- 
mandant en PIET BOTHA. swaer van die komman- 
dant. gesneuwel. 

Die trekkers het wel oorwin maar hul omstandig- 
hede was haglik as gevolg van `n gebrek aan voedsel 
en melk. Die toestand is eers verlig nadat Marokko die 
opperhoof van die Baralongstam en die trekkers by 
Blesberg, hulle van trekosse voorsien het. 

Die monumente op Vegkop se feesterrein asook die 
grafte van die twee gesneuweldes, is vandag die spre- 
kende getuies van die heldemoed en geloofskrag, ge- 
openbaar deur `n klein groepie trekkers op die ..PAD 
VAN SUID-AFRIKA”. 2 








Die monument by Vegkop, Heilbron, O.V.S. 
(Foto W. G. Habig) 

VAN VALSE KERK NA 
CHRISTELIKE KERK 


@ JOH. DREYER 


In Die Kerkblad van 13 Oktober 1976 
het my goeie vriend, prof. P. J. Coetzee, 
gereageer op my artikel in ,Die Her- 
vormer” van September laaslede getitel 
,Samewerking tot eenwording” wat op 


VERBANDE EN 
PERSPEKTIEWE 

Gemelde bepaling lui: ,Geen bepaalde 
leer of dogma wat onderskeidend is van 
`n besondere godsdienstige gesindte of 
sekte, mag in enige openbare skool ge- 
doseer word nie.” Die deurlopend gel- 
dende toepassing daarvan bly anders as 
prof. Coetzee se suggestie en wel dat 
die Drie Formuliere van Enigheid as 
kerkleer van die susterkerke onderskei- 
denheid is van `n gesindte — die Cal- 
vinistiese-reformatoriese Nederlands — 
Afrikaanse gesindte. Daaroor kom later 
meer. 

Voor afsluiting van hierdie aflewering 
wil ons die belangstellendes se aandag op 
twee beduidende aspekte vestig. Eerstens: 
Die godsdiensbepalings in die Potchef- 
stroomse Universiteitswette van 1921 en 
1950 (wat dieselfde gebly het) en die 
godsdiensbepalings in die Transvaalse 
Onderwysordonnansie van 1953 wat 
terug gaan tot die Transvaalse onder- 
wyswet van 1907, is inhoudelik die- 
selfde. Tweedens die godsdiensvoor- 
skrif in die Nasionale onderwysbeleids- 
wette van 1967 en 1969 tesame met die 
beleidsbepalings van November 197 
stem in alle wesenlike opsigte ooreen 
met die godsdiensbepalings van die 
Transvaalse onderwysordonnansie. Laas- 
genoemde se strekking is ook te vind in 
die ordonnansies van die ander provin- 
sies maar nog meer: dis 'n lynregte 
voortsetting ook van die Z.A.R. se onder- 
wyswette van 1874, 1882 en 1892: alge- 
mene godsdiensonderrig in die skool. 
leerstellige in die kerk en gesin. 

Ons volstaan hier nou net deur by 
herhaling daarop te wys dat P.U. se wet 
sy universiteitsraad bevoegdheid verleen 
om te let op die Christelike karakter van 
die instelling by personeelbenoeming, 
maar geen denominasionele toets (geen 
bepaalde leer of dogma eie aan 'n kerk 
of gesindte(?)) mag toepas nie en dat vir 
studente die gewone gewetensklousule of 
verbod van 'n geloofstoets, net soos bv 
alle ander universiteite, geld. Die univer- 
sitêre onderrig mag nie kategese wees 
nie, wat die prerogatief van die gesin en 
die kerk bly. Presies so met die skool- 
onderwys: algemeen nie besonder Chris- 
telik nie! @ 





sy beurt 'n reaksie was op die artikel 
van ds. D. Postma in die Augustus-uit- 
gawe van Die Kerkblad. 

Tereg skrywe prof. Coetzee dat ons 
volgens Mat. 18 verplig is om die saak 
met mekaar broederlik uit te praat as 
daar iets is wat krap ,en al waag 'n 
mens jou hiermee op glibberige paaie” 
voeg hy by. 


Die vernederende woorde ,,die ons 
bleek de valsche kerk te zyn” van die 
Gereformeerde vaders van die vorige 
eeu wil prof. Coetzee, net soos in die 
veertiger jare ds. J. V. Coetzee, die des- 
tydse redakteur van Die Kerkblad, 
probeer goedpraat deur op die sinode- 
besluit van 1942 te wys naamlik dat die 
Nederduitse (Gereformeerde en die 
Nederduitsch Hervormde Kerke deur die 
Gereformeerde Kerk erken word as 
Christelike kerke. Met die verwysing na 
hierdie besluit wil prof. Coetzee probeer 
om my met 'n kluitjie in die riet te stuur, 
soos sy voorganger dit ook probeer doen 
het. Maar is die sinodale verskuiwing 
van die woorde ,,valse kerk” na die 
erkenning ,,Christelike kerk” bevredi- 
gend? Tenenemale nie, want die term 
,Ohristelike kerk” sluit so 'n lang lys 
van kerke in, dat dit in hierdie verband 
nie teveel beteken en nie teveel kan be- 
teken nie. Onder die term, .,Christelike 
kerk" val daar immers kerke wat ver 
afwyk van ons Calvinistiese opvatting, 
selfs oor die kernpunte van die Christe- 
like leer. Ek noem hier bvvoorbeeld die 
Rooms-Katoliek kerk, wat ook 'n Chris- 
telike kerk genoem word al het daardie 
kerk die banvloek uitgespreek oor die 
leer dat die mens alleen uit genade deur 
die geloof en nie uit die werke gereg- 
verdig kan word voor God nie. 

En daar is Protestantse Christelike 
kerke wat so liberaal is in hulle teologie 
dat ons hulle nie die hand kan reik as 
ooreenstemmende in die hoofpunte van 
die leer nie. Die besluit van die Gerefor- 
meerde sinode in 1942 is geen rojale be- 
sluit nie. Dit is geen besluit wat impli- 
seer: Julle is geen valse kerke meer nie, 
want ons erken julle darem as Christelike 
kerke. In plaas van ruiterlik te erken 
dat die Gereformeerde vadere met die 
afskeiding in 1859 te ver in hulle ver- 
oordeling gegaan het, wil vriend Coetzee 
dit, as ek dit so mag stel. vergoeilik deur 
te verwys na .die pluralitcit van ware 
kerke' dit wil sê die meervormigheid van 
ware kerke, en dat dit dan die kerk- 
regterlike opvatting van ds. Postma met 
sy ondertekening van valse kerk-dekla- 
rasie sou gewees het met betrekking tot 
die twee susterkerke. Valse kerk en plu- 
raliteit van ware kerke gaan egter nie 
saam nit cn kan nie saam gaan nie. 

Prof. Coetzee kom ook op die pro- 
bleem met die gesange. Daaroor het wyle 
ds. Coetzee ook in die veertiger jare al 
geskrywe en gewys op gebreke in die 
gesangboek. Aan hom het ons toe nie 
verby geswenk by die swak punte nie, 
maar gewys op die dwaalleer, wat ook 
in die Psalm voorkom, en waarteen die 
beswaarmakers van die vorige eeu en 
nou teen die gesange, blykbaar geen be- 
sware het nie, inteendeel lustig en rustig 
hulle maar .gesing het, sowel ,vader' 
Postma as ons Gereformeerde broeders 
van vandag. 

En nou moet die Gereformeerde lesers 
nie sê: Wie is hy hierdie Hervormde 
dominee wat durf te beweer dat ons 
psalmboek ook dwaalleer bevat! Ek sal 
maar oor my eie opinie daaroor swyg, 
en verwys liewer na wat dr. Abraham 
Kuyper, wat Skrif en belydenis 'hoog 
wou hou, van dwaalleer in die berymde 
psalms skrywe: ,,Tevoren zal dan... uit 
onze Beryming verwyderd kunnen wor- 
den, wat er onwaars en tegen-Schriftuur- 
liks insloop”. Nadat dr. Kuvper dan op 
dwaalleer in 'n paar psalms gewys het, 
dan sê hy: ,,Zoo nu zou uit tal van 
Psalmen Zyn aan te tonen, hoe de rymer 
de zin der oorspronklike woorden niet 
gevat heeft, en er dientengevolge gedach- 
ten en denkbeelden indroeg, die tegen de 
Schrift ingaan, en in de vergadering der 
geloofvigen met thuis hooren.” (Onder- 
streping deur my Joh. Dreyer.) (Onze 
Eeredienst, bl. 68 ens.) 


Van die psalmboek deur die Dortse 
sinode goedgekeur, sê die Hervormde dr. 
EF. E. Barger in sy Ons Kerkboek (bl. 
48): ,Zy is — 't mishage niet aan hen, 
die uit goed bedoelde rechtzinnigheid 
voor 't uitsluitend gebruik dezer psal- 
men yvveren — een Staatscreatuur, op 
volstrekt kerkelyk-onwettige wyze inge- 
voerd en bovendien voor een goed deel 
van Remontstrantschen oorsprong.” (Ook 
hier my onderstreping.) 

Vir dieselfde rede dat ,dic Gesange 
in die afgelope eeu probleme veroorsaak 
het en geredigeer is”, is ook die psalm- 
beryming al hersien omdat dit ook nodig 
was. 

Dat ons nie gevra word om in die 
Gereformeerde Kerk te preek nie, is nie. 
so skrywe prof. Coetzee, omdat die si- 
node so 'n verbodsbesluit geneem het nie, 
maar dat die saak bv die plaaslike kerk- 
rade berus. Akkoord! Maar waarom vra 
niemand ons dan nie? Is dit omdat die 
plaaslike kerkrade nog onder die indruk 
verkeer van: Dis valse kerke, wat dwaal- 
leer sal verkondig? of hulle durf ons 
nie te vra nic uit vrees: Wat sal die kerk 
sê? Sal ons nie deur dit te doen die 
Afskeiding van 1859 verloën nie? 


(P.S. — Hierdie artikel is gestuur na 
Die Kerkblad van die Gereformeerde 
Kerk en die afskrif hierbo is om ons 
lesers op die hoogte te stel met die in- 
houd daarvan. .— Joh. Dreyer.) FI 


PROPONENTE EN STUDENTE 


Vir baie jare het ons kerk onder `n 
knellende tekort aan predikante gebuk 
gegaan. Die getalle wat in die verlede 
afgestudeer het, naamlik 14. Vanjaar is 
klein. Skrywer self was in Desember 
1957 deel van die grootste aantal teoloë 
wat tot op daardie datum in een jaar 
afgestudeer het, naamlik 14. Vanjaar is 
daar vir die eerste keer meer. Op 25 
November is 17 kandidate tot die evan- 
geliebediening toegelaat. Dit het negen- 
tien jaar geneem om die vorige grootste 
getal te oortref. Volgens die opgawes in 
die Almanak sal die res vir die volgende 
drie jaar weer heelwat kleiner wees. In 
die vierde jaar D.V. kan daar moontlik 
`n baie groter getal wees. Tans is daar 
AO studente vir hulle twecde jaar. Vol- 
gens alle waarskynlikheid kan `n rede- 
like groot aantal, hopelik almal, die 
studie voltooi. Dit sal werklik `n blye 
dag wees as al hierdie studente hulle 
studie kan voltooi. 

In die negentien jaar sedert ek self aan 
Pretoria afgestudeer het, het daar baie 
dinge in die kerk gebeur. Die groei van 
ons kerk was geweldig. Tog het die groei 
van ons studentetal nie die groei van die 
kerk weerspieël nie. In 1957 en 1976 was 
daar ,rekord-oeste', wat die getalle betref, 
en hopelik sal 1980 se oes nog groter 
wees. Die groei in studentetal was maar 
traag en het nie genoegsaam in die groei- 
ende behoeftes van die kerk voorsien nie. 
Ons Gereformeerde broeders, met heelwat 
minder lidmate as ons kerk, het reeds 
heelwat meer predikante as ons en hulle 
studentetal is normaalweg heelwat groter 
as ons eie. Ons kan ons seker probeer 
troos deur te wys op die groot groei 
van ons lidmatetal in die afgelope twin- 
tig jaar. Maar die Gereformeerde Kerk 
het min of meer `n gelyke groei as ons 
gehad en tog het hulle daarin geslaag 
om die nodige manne te vind sodat die 
vakante gemeentes by hulle tot die mini- 
mum beperk is. 

Die voortdurende tekort aan manne- 
krag in ons kerk dui waarskynlik op `n 
dieperliggende probleem in ons eie 
midde. Miskien is dit `n gees van onver- 
skilligheid by baie van ons lidmate ten 
opsigte van die kerk. Wat ookal die rede 
mag wees, die kroniese tekort aan 
mannekrag vir die evangeliebediening 
behoort elke lidmaat aan die dink te sit 
of sy/haar gesindheid reg is en of elkeen 
sy plig doen en sy verantwoordelikheid 
aanvaar in die diens van die kerk en 
Gods koninkryk. 


BARMHARTIGHEID 


`n Ander saak wat my in die afgelope 
tyd opgeval het, hang miskien saam met 
die opmerking hierbo oor ons mense se 
gesindheid en erns. Onlangs is in Die 
Hervormer `n lys gepubliseer van by- 
draecs ontvang van gemeentes vir een 
van ons kleiner en hulpbehoewende ge- 


KRONIEK 


@ DR. A.J. G. DREYER 





meentes om `n kerkgebou te bekom. 
Dit was opvallend dat daar heel- 
wat gemeentes was wat, volgens hulle 
lidmatetal in die Almanak geoordeel, 
redelik sterk behoort te wees. En tog het 
baie van hulle skamele bedraggies ge- 
skenk. Die gemeente wat dit ontvang 
het, was natuurlik bly daarvoor omdat 
alle bietjies help. Maar as dit die baro- 
meter moet wees van ons kerk se naaste- 
liefde en van sy bereidheid om te offer 
ten opsigte van die verkondiging van die 
Woord en die uitbreiding van ons kerk 
dan is dit beskamend. 


Ek weet daar sal allerlei argumente 
aangevoer kan word om elke gemeente 
se bydrae te regverdig. Inflasie is nie `n 
onbekende woord in die kerk nic. Ek 
dink altyd aan die woorde van die 
apostel Paulus in die tweede brief aan 
die Korintiërs dat die gemeentes van 
Macedonië, ,,by hulle diep armoede oor- 
vloedig was in hulle ryke milddadigheid. 
Want hulle was na vermoë — ek betuig 
dit — ja, bo vermoë gewillig, en het ons 
met groot aandrang gesmeek dat ons 
hulle gawe en hulle deel in die diensbe- 
toning aan die heiliges moet ontvang; 
en het nie alleen gedoen soos ons ver- 
wag het nie, maar het hulleself eers aan 
die Here gegee, en toe aan ons deur die 
wil van God...” (2 Kor. 8:3-5) Met 
diepe dankbaarheid moet `n mens erken 
dat sommige van ons gemeentes ook in 
hierdie gees, soos Paulus dit beskryf het, 
gegee het. Maar hulle is die beskamende 
voorbeelde vir die res van die kerk. 


`n Mens kry soms die indruk dat baie 
kerkrade dit nie as `n voorreg beskou 
om ander mense en gemeentes te mag 
help nie, maar as `n las. Ek het al die 
argument gehoor: ons het self gewerk 
vir wat ons het, waarom moet ander ge- 
meentes dit verniet kry? Hierdie harte- 
lose houding laat `n mens wel wonder 
of daar nie `n groot skroef los is nie. 
Die gemeentes van Macedonië ,,het hulle 
cers aan die Here gegee en toe aan ons 
deur die wil van God”. Ontbreek hierdie 
oorgawe nie dalk in ons kerk nie? Ek 
het al gehoor dat mense So `n soort op- 
merking vernietig, of probeer vernietig, 
deur die opmerking dat dit piëtistiese 
dweperv is of aangeplakte vroomheid, 
dat `n mens die harde werklikheid nugter 
moet bekyk en nic onprakties moet wees 
nie. Maar die Skrif leer dat die oorgawe 
van die Here uitgeloop het op die gawe 
aan die mede-Christene; dat die oorgawe 
aan die Herc die begin was van so 'n 
brandende naasteliefde dat die gemeentes 


van Macedonië in hulle armoede ge- 
smeek het dat hulle gawes en hulle deel 
in die diensbetoning aanvaar moet word. 
Eicbelang het by hulle nie getel nie en 
hulle het die waarheid van die Woord 
ondervind: ,Hy wat baie gehad het, het 
nie te veel gehad nie; en Hy wat weinig 
gehad het, het nie te min gehad nie.” 

Én ons gemeentes én ons lidmate be- 
hoort hierdie woord goed in gedagte te 
hou. Want die Woord sê ook: ,mi€ 
spaarsaamlik saai. sal spaarsaamlik 
maai.” 


ARBEID ONDER SEELUI 


Die gemeentes Kaapstad van die Her- 
vormde en Gereformeerde kerke het jare 
gelede begin met `n aksie om die evan- 
gelie onder die seelui te versprei. Baie 
van hierdie manne is soms maande aan- 
een op see, kry nooit kans om in die 
kerk te kom nie en vervreem soms ge- 
heel en al van die evangelie van Chris- 
tus. Later jare het die N.G. Kerk ook 
daarby ingeval. Die gesamentlike aksie 
staan as die Christelike Scemans Wel- 
synskomitee bekend. 

Hierdie werk het vir die gemeente 
Kaapstad al lankal te groot geword. In 
die afgelope jare stuur hulle jaarliks 'n 
oproep om hulp aan al die gemeentes 
van ons kerk. In die afgelope jaar het 
ons kerk in sy geheel R800 hiervoor 
bygedra. Die nood onder die seevarendes 
verg egter groter hulp as dit. Sal die 
gemeentes miskien daaraan dink. Vir die 
hulp wat ontvang is, is hulle dankbaar. 

Aan die seemanne uit ons volksmidde 
wat Kersfees in een van ons hawens is, 
word jaarliks `n klein geskenkie oor- 
handig. Die siekes word deur 'n span 
medewerkers in die hospitale besoek, 
daar word aan diegene wat probleme on- 
dervind, hulp verleen ensovoorts. Die 
werk het so gegroei dat die Kaapstadse 
komitee reeds hulp kon verleen aan ak- 
sies in Durban en Saldanhabaai. Daar 
word gepoog om dit ook in Oos-Londen 
en Port Elizabeth te doen. 

Benewens arbeid onder ons eie mense, 
stel die komitee hom ook ten doel om 
die evangelie aan alle skeepslui uit te 
dra. `n Tipiese verslag van een maand 
se arbeid in Kaapstad lees byvoorbeeld 
so: 35 skepe is besoek naamlik 2 Poolse, 
2 Ttaliaanse, 1 Sweedse, 5$ Griekse, 1 
Argentynse, 3 Suid-Afrikaanse, 1 Duitse, 
4 Spaanse, 4 Sjinese, 1 Finse, 2 Franse, 
3 Japanese, 1 Romeinse, 4 Hollandse en 
1 Portugese skip. Bybels of Skrifgedeel- 
tes is op al hierdie skepe in hulle onder- 
skeie tale versprei. In die hospitale van 
die Skiercilaad is 61 persone in die be- 
trokke maand besoek. Selfs seelui uit die 
kommunistiese lande ontvang meestal 
met groot dankbaarheid die Bybels. Die 
briewe wat ontvang word, getuig van 
groot waardering vir wat gedoen word. 

Die steun van ons gemeentes in hier- 
dic werk, is onontbeerlik. 

@ 

VEEL 


EE N ED N NE 


Die laaste dinge 


EO EO OT OE OO DE NG 


DIE ANTICHRIS 


VEEELEDE keer het ons gesien hoe die 

Antichris na-aper, spottende na- 
bootser van die Drie-enige God is, en 
vir die mens valse heil aanbied. 

Die volgende vraag is: waar sal, vol- 
gens die Bybel, die Antichris vandaan 
kom? Waaruit sal hy ontstaan? Op hier- 
die vraag gee die Bybel `n verrassende 
antwoord. Die Antichris sal nie, soos 
miskien algemeen verwag kon word, uit 
die heidendom voortkom nie. Die Bybel 
sê hy sal uit die groot afvalligheid kom. 
Hy sal opkom uit `n mensheid wat 
Christus eenmaal aangeneem het, maar 
daarna van Hom afvallig geword het. 
Aan die koms van die Antichris sal 
groot afvalligheid voorafgaan. Dit sal vir 
hierdie mag vrugbare teelaarde wees. 
(2 Thess. 2:3.) Die koms van die Antichris 
word voorafgegaan deur vele afvalliges, 
wat van die gemeente af weggegaan het, 
omdat hulle nie werklik tot die ge- 
meente behoort het nie. ,Kinders dit is 
die laaste uur; en soos julle gehoor het 
dat die Antichris kom, bestaan daar ook 
nou baie Antichriste, waaruit ons weet 
dat dit die laaste uur is. Hulle het van 
ons uitgegaan, maar hulle was nie van 
ons nie.” (1 Joh. 2:18 en 19) Die Anti- 
chris sal die eindproduk wees van `n 
wêreld wat Christus leer' ken het, maar 
daarna van Hom afvallig geword het. 

Op grond hiervan moet egter nie ge- 
dink word dat die Antichris `n uitge- 
sproke godsdienstige figuur sal wees 
nie. Inteendeel, hy sal totaal ateisties 
wees. Die mens wat van die evangelie 
afvallig geword het, verval in totale 
eensaamheid, nihilisme. (Nihilisme is 
'n woord wat die lewenshouding aandui 
wat alles wat waarde het, ontken; wat 
alles wat oud en beproef is, verwerp; 
wat die lewe tot een groot sinloosheid, 
NIKS, laat word.) In hierdie toestand 
van sinloosheid hou geen mens dit egter 
lank uit nie. Hy gryp na enige nuwe 
moontlikheid wat aan sy lewe en be- 
staan enige sin kan gee. Die Bybel sê 
hierdie toestand na die groot afvallig- 
heid, wanneer die lewe deur totale sin- 
loosheid bedreig word, en hierdie mens 
gryp na enige moontlikheid wat vir hom 
nuwe hoop kan bring hierdie toestand 
sal vir die Antichris vrugbare teelaarde 
wees. Hy sal kom met allerlei nuwe 
moontlikhede, om hom bv. as 'n mens 
wat god geword het, te aanbid. (2 Thess. 
2:4.) Dit is die wese van die Antichriste- 
like mag: die vergoddeliking van die 
mens, en verblinding ten opsigte van 
die waarheid wat God laat preek. 


@ DR. D.J. C. VAN WYK 
PERSOON, GROEP, OF TYDGEES? 


Nou kan verder gevra word: is die 
Antichris 'n persoon, `n groep of `n tyd- 
gees, 'n ideologie? Die antwoord is: hy 
is dit alles tegelyk! Soos Christus `n 
persoon is, en tegelyk die hoof van `n 
liggaam, die kerk, so is die Antichris 
ook beide tegelyk. Hy is meer as 'n 
groep. Hy is voorwerp van aanbidding 
van daardie groep. Soos die Woord van 
God vlees geword het, so sal die dui- 
welse mag van die draak ook vlees 
word, persoon word. Dit alles verklaar 
nog meer waarom die verwarring en die 
misleiding so geweldig sal wees. Daarom 
is die oproep tot waaksaamheid en ge- 
bed so dringend. 

Volgens wat Paulus in 2 Thess. 2 sê, 
sal die Antichris in die toekoms ver- 
skyn. Sy mag moet eers tot ontplooiing 
kom, voor (Christus sal kom. Net so 
duidelik is dit egter ook dat Johannes 
in die Romeinse ryk die koms van die 
Antichris gesien het. Die saak staan dus 
so: die Antichris monster hom voorlopig 
in magte soos die Romeinse ryk. In ver- 
skillende van die Romeinse keisers het 
hy begin kop uitsteek, maar nog nie 
heeltemal nie. Die Antichris sal `n her- 
haling, maar ook `n verhewiging laat sien 
van wat Romeine keisers soos Nero 
aangeweld en verdrukking laat sien het. 
Wat die pous laat sien het aan verduiste- 
ring en verminking van die evangelie, is 
maar iets van wat nog gaan kom. Wat 
die kommuniste bereik met leuens en 
propagande en valsheid, is maar `n 
voorsmakie van wat ons te wagte 
kan wees as die Antichris tot volle 
magsontplooiing sal kom. Daarom sê 
Johannes: daar is nou al baie Antichriste. 
(1 Joh. 2:18.) Daarom sê Paulus: hy sal 
op sy tyd geopenbaar word. (2 Thess. 
2:6.) 


SY TYD IS AFGEMEET 


Te midde van al die skrikwekkende, 
klink daar in die Bybel egter steeds ook 
heerlike troos deur. Aan die werk en 
mag van die Antichris is deur God self 
paal en perk gestel. Sy tyd is begrens, 
afgemeet. So lees ons bv.: die draak weet 
dat hy min tyd het. (Openb. 12:12) 
Vandaar sy woede om te verslind wie hy 
kan, so vinnig hy kan. Sy voortbrengsel, 
die Antichris, kry 42 maande mag. 
(Openb. 13:5.) Twee en veertig maande 
is drie en `n halwe jaar, dus die helfte 
van sewe. As die getal sewe in die Bybel 

IF 


(7) 


RR 


volledigheid, kompleetheid aandui, word 
met drie en `n half onvolledigheid, half- 
heid aangedui. Soos die getal sewe sim- 
bolies is van die voltooiing, afhande- 
ling, volledigheid van God se werk, so 
dui drie en 'n half hier daarop dat die 
Antichris se werk halfpad afgebreek 
word, onvolledig bly. Johannes sien hoe 
die dier uit die afgrond opkom en die 
verderf invaar, as't ware in een asem. 
(Openb. 17:8.) So seker is sy neerlaag. 
So seker is Christus se oorwinning. 

Dieselfde betekenis het die getal 666 
as kenmerk van die Antichris in Openb. 
13:8. Sewe is die getal van goddelike 
volheid. Drie keer ses dui op enorme, 
voortdurende menslike magsontplooiing, 
gryp na die goddelike volheid, jaag na 
vergoddeliking. Dit word egter nooit be- 
reik nie. Hierdie strewe bly gekenmerk 
deur wesenlike onmag. Sonder om sy 
doel te bereik, gaan die Antichris die 
verderf in. 

`n Mens moet jou oë sluit om nie die 
sterk Antichristelike tendense van ons 
tyd op te merk nie. Die kerk worstel 
swaar met die probleem van afvalligheid. 
Daarby word juis in hierdie Westerse 
wêreld waar die (Obhristelike geloof so 
sterk gebloei het, en waar afvalligheid 
daagliks toeneem, die bestaan deur sin- 
loosheid en nihilisme bedreig. Daarom 
is dit ook nie vreemd nie dat hierdie 
mens vir enige nuwe ideologie vatbaar 
is, en as 't waar na elke nuwe moontlik- 
heid, om aan die sinloosheid te ontkom 


nie, gryp. 
s 


Verkrummel hul 


Die trein kom aangestorm 

en ratel oor die brug 

maar passasiers sit rustig. 
Hul dink nie aan die brug. 


Die brug is hoog en lank 
dog vas en veilig want 
dit rus op dik pilare 
diep in die grond geplant. 


Dis sterk betonpilare 


wat so die treinbrug dra 
waaroor die sware treine 
met hulle vragte'ja. 


Versorg word die pilare, 
met wakend oog betrag 
want sonder hul geen brug, 
geen enkel trein se vrag. 


Onskatbaar is die vroue 
vir volk om voort te gaan. 
Verkrummel hul, hoe sal 
die volk kan bly bestaan? 


George J. Diamond 





Die kerkraad van Alberton-Wes tydens die feesnaweeck. Voor in die middel sit ds. S. G. 
A. Golden vorige en ds. J. P. Labuschagne huidige predikant van die gemeente. 


IETS NUUTS UIT 
ALBERTON-WES 


Op baie terreine van ons samelewing word deesdae na `n bietjie vernuwing en 
verfrissing gesoek en gesmag. Baie van die maniere waarop dinge in die verlcde 
gedoen is, word as uitgedien en verouderd aangevoel. Dink bv. aan die absolute 
afgesaagdheid van huweliksonthale. So neig ons gemeentes se feesvieringe by groot 
geleenthede ook in `n stereotipe rigting met toesprake, groeteboodskappe, en `n oordaad 
van kos en lekkernye. 

Op 10 en 11 Julie 1976 het die gemeente Albetron-Wes sy 10de bestaansjaar gevier. 
Tien jaar op sigself in die geskiedenis van `n gemeente is nie iets baie opvallends nie. 
Die wyse en inhoud wat hierdie gemeente egter aan die fees gegee het, was iets heel 
besonders. Vir almal wat dit kon bywoon, was dit in werklikheid `n verfrissende en 
verrykende ervaring. Dit was veral `n uiting van dankbaarheid teenoor God — so 
'n uiting van dankbaarheid wat alleen in die geloof gestalte kan vind. 

Die middelpunt van die feesvieringe was die erediens. Tydens die voorbercidings- 
diens en die dankdiens is in die prediking onderskeidelik oor die sendingwerk van die 
kerk, en oor Bybelverspreiding gehandel. Sondagoggend is die nagmaalsdiens deur die 
eerste predikant van die gemeente, ds. $. G. A. Golden gelei. Alle deurkollektes van 
die naweek is vir sending en Bybelverspreiding aangewend. 

Saterdagaand is `n program van kerkmusiek en kerksang, afgewissel met Skrif- 
lesinge, aangebied. Die hele program is sinvol rondom die Apostoliese geloofsbelydenis 
opgebou. Ouderlinge Ben Bierman, die gemeente se orrelis, en Jan Verwaard, wat 
verantwoordelik was vir hierdie deel van die program, verdien werklik lof. Behalwe 
die Yskor-koor van Vanderbilpark, waarvan mnr. Bierman die leier is, het ook `n koor 
uit die gemeente onder sy leiding opgetree. Die gemeente in sy geheel het deelgeneem 
met die sing van psalms en gesange as antwoord op die voorlesings uit die Skrif, en 
die artikels uit die Apostolicum. Kinders, klein en grooi uit die kategeseklasse het 
saam met belvdende lidmate die voorlesings gedoen. So was die hele gemeente 
betrokke. 


Daar is pragtig in geslaag om die gemeente se fees rondom die apostolaat van 
die kerk op te bou. Dit is beslis `n nuwe en meer sinvolle vormgewing aan So `n 
geleentheid, wat baie sterk navolging verdien. 

Aan ds. J. P. Labuschagne, die plaaslike predikant. kerkraad en gemeente van 
Alberton-Wes. hartlike gelukwensing! 

D.J. C. van Wyk 





Die Yskor-koor van Vanderbijlpark. Voor sit ouderling Ben Bierman orrelis van 
Alberton-Wes. 

UIT GEMEENTES  : 


WE TT EE OE ET OT TEE 


GOUE 
BRUILOF 


Op 10 April 1976 was dit 'n vreugde- 
volle dag toe ons ouers Piet en Susanna 
Nel van Rietfontein, Verena, hulle goue 
bruilof by wyse van 'n klein geselligheid 


gevier het. 


Ds. Muller van Bronkhorstspruit het 'n 
heildronk ingestel. Hulle was in die be- 
sonder geloof vir hul aktiewe werk aan- 
gaande kerksake, verai dat ons vader 
sedert 1950 on-onderbroke op die kerk- 
rade dien. 

Die kinders wil langs hierdie weg hulle 
baie gelukkige jare toewens vir die toe- 
koms en ons plaas ook `n identiese berig 
ten opsigte van hul verlowing wat des- 
tyds in een of ander onbekende tydskrif 
verskyn het. 














VERLOWING 


SUSANNA VORSTER, 
dogter van mnr. en mev. P. ]. Vorster 
van Kikvorsfontein, 
en 
MNR. PIET NEL, 


van Klipdrift, Pretoria distrik. 

brief van oom Johannes 


(3) 


JEHOWA-GETUIES 


AN my lesers: 

In `n vorige brief het ons een en 
ander vertel van die ,,Saints of the Latter 
Days” of Mormone. Nou wil ons u iets 
meedeel van `'n ondervinding met `n 
Jehowa-getuie met ons huisbesoek `n 


paar weke gelede. 


Dit is opvallend dat elkeen van die 
sektes een of ander stokperdjie, en of 
ander puntjie van die leer het wat vir 
hulle dié punt is waar alles om draai, en 
wat vir ,Jan Publiek” op straat dié ken- 
merk van elkeen van die betrokke sektes 
is. So is die uitstaande kenmerk van die 
verskillende apostoliese kerke die onder- 
dompelingsdoop of wederdopery. Van- 
daar dat ,Jan Publiek” gewoonlik net 
een naam daarvoor het naamlik Weder- 
dopers. Wyle ds. P. J. J. Venter het in 
hierdie verband die grappige verhaal ver- 
tel van die oom, wat die Wederdopers 
wou onderdompel, maar hy wou nie en 
toe sê hy vir sy buurman: ,,Jy weet, 
buurman, hierdie mense is net soos `n 
krokodil, as hulle jou in die hande kry, 
sleep hulle jou na die water toe.” 


Vir die Sewendedags Adventiste, wat 
hulle kerk na `n dag genoem het, naam- 
lik na die dag van die Joodse sabbat, die 
7de dag, het ,Jan Publiek” ook net een 
naam naamlik Sabbatariërs. 


Die uitstaande kenmerk van die Mor- 
mone is vir ,Jan Publiek” die veelwy- 
wery. En vir die Jehowa-getuies is dit 
die beklemtoning van die na hulle me- 
ning, eintlike Naam van God naamlik 
Jehowa.: Dit was ook ons ondervinding 
'n paar weke gelede met huisbesoek. 
`n Ouerige familielid was by `n gesin op 
besoek. Hy vra toe of hy met die huisbe- 
soek ook mag bv wees en of hy ook vrae 
mag. stel. Toe hy `n bevestigende ant- 
woord op sy vrae kry, begin hy ook som- 
mer dadelik met `n skerp aanval. Hy sê: 
“Ek hou nie van julle, predikante, en van 
julle kerke nie, want julle aap die skyn- 
heilige Jode na om te sê `n mens mag die 
eintlike Naam van God nie gebruik nie, 
naamlik Jehowa. Volgens Eks.2:14 is dit 
tog God se eintlike Naam.” 


Toe kom daar so `n vloed van woorde, 
dat ek hom in die rede moes val: ,Ja, 
maar wag `n bietjie, u is te haastig, gee 
my ook `n kans om iets te sê. Daar is 
tog immers meer as cen Naam vir God. 
In die eerste reël in die Bybel kom by- 
voorbeeld `n ander Naam as Jehowa vir 


God voor naamlik die Hebreeuse woord 
Elohim. En dikwels word ,,adonai"” ge- 
bruik. Verder noem God Homself dik- 
wels die God van Abraham, Isak en 
Jakob. En as u sê `n mens mag alleen 
die Naam Jehowa vir God gebruik dan 
wil u beter as die Bybel en beter as die 
Here Jesus weet, want Hy leer ons in 
die volmaakte gebed om God aan te 
spreek as ,,Onse Vader wat in die hemele 
is.” In sy hoogpriesterlike gebed spreek 
Hy sy hemelse Vader aan as Vader 
(17:5, 21) as Heilige Vader (vers 11), 
as Regverdige Vader (vers 25). 

U Iê nou al die klem op die een 
Hebreeuse Naam vir God naamlik 
Jehowa, maar as u Hebreeus sou geken 
het, sou u geweet het, dat kenners van 
die Hebreeuse taal van mening is dat die 
uitspraak van die Naam nie Jehowa moet 
wees nie, maar wel Jahwe. Ek wys hom 
toe daarop dat in die Hebreeuse Bybel 
net medeklinkers voorkom en dat 'n 
mens dus al lesende self die klinkers 
moet byvoeg. Die medeklinkers in hier- 
die Naam is JH W. Vroeër is toe as 
klinkers bygevoeg e, o en a wat die 
woord Jehowa gevorm het. Met weten- 
skaplike navorsing het die Hebreeuse 
taalkenners egter eindelik tot die gevolg- 
trekking gekom, dat die klinkers anders 
moet wees naamlik a en e en dan is die 
Naam nic Jehowa nie, maar Jahwé. 

Hierop het die Jchowa-getuie sonder 
`n woord verder opgestaan en die kamer 
verlaat. 

Flkeen van die sektemense begin dade- 
lik in `n gesprek, as hulle iemand wil 
oorhaal, met `n bepaalde stokperdjie van 
die leer: die Wederdoper met dooptekste 
om die onderdompelingsdoop, asook om 
die grootdoop te regverdig; en die Sab- 
batariër met die sewende gebod; die 
Jehowa-getuie met Jehowa as dié Naam 
vir God. Tekste wat na hulle mening 
vir hulle standpunte pleit, ken hulle op 
die punte van hulle vingers, maar ver- 
der, na my ondervinding, ken hulle die 
res van die Bybel swak. Ook die verband 
waarin `n teks voorkom, wat hoogs be- 
langrik is met die oog op die juiste ver- 
klaring van die betrokke teks, ken hulle 
gewoonlik swak. Hulle lig `n teks uit sy 
verband uit en dan kan 'n verkeerde 
verklaring maklik daaraan gegee word, 
of `n verkeerde afleiding daarvan gemaak 
word. 

'n Bekende en korrekte stelling met 
Bybelverklaring is. dat die Bybel met 

die Bybel verklaar moet word. Dit wil 
byvoorbeeld sê: as `n mens 'n doop- 
teks wil verklaar, dan moet jy nie net 
op die een teks afgaan nie, maar jy moet 
alle tekste wat ook daaroor handel, raad- 
pleeg — ook die verband waarin dit 
voorkom. 


Daar word gewoonlik deur ons mense 
geklae dat die Jehowa-getuics so opdrin- 
gerig is, dat jy hulle nouliks uit die huis 
kan hou. En dan word gewoonlik deur 
ons mense bygevoeg: 'n mens kan tog nie 
so onbeleefd wees om hulle nie toe te 
laat om binne te kom nie. Die vraag is 
vir my egter: mag jy iemand in jou huis 
toelaat van wie jy vooraf weet dat hy 
`n dwaalleer bring en hy jou van jou 
kerk afvallig wil maak? As iemand wat 
lelike liggaamlike bedoelings het toe- 
lating vra, laat jy dit tog nie toe nie. 
Waarom dan wel as hy met ,lelike' gees- 
telike bedoelings kom? Leer die Heilige 
Skrif dat `n mens so een moet binnelaat? 
Nee, inteendeel, die Woord sê in die 
2de Scndbrief van Johannes: ,Elkeen 
wat 'n oortreder is en nie bly in die leer 
van Christus nie, hy het God nie... As 
iemand na julle kom en hierdie leer nie 
bring nie, ontvang hom nie in die huis 
nie en groet hom nie” (vers 9 en 10). 
Ons moenie gemeenskap, so sê dit 
Woord, aan sy bose werke hê nie (vers 
11). Paulus, die apostel van die Here, leer 
ons om nie ,soos golwe geslinger en heen 
cn weer gedrywe te word nic deur elke 
wind van lering” (Efese 4:14) en Judas. 
die apostel, ,,vermaan ons om kragtig te 
stry vir die geloof wat eenmaal aan die 
heiliges oorgelewer is.” (vers 1.) 


Joh. Dreyer 


VERGROTINGS 
in 
LEWENSKLEUR 


van u eie 


KIEKIE OF NEGATIEF 


W. E. GAREY 


APTEKER 
Posbus 177 — Krugersdorp 

Sending 

Daar is baie aspekte en probleme aan 
die selfstandigwording van enige kerste- 
ningskerk verbonde en nog meer so by 
ons kersteningskerk. Ons het met by- 
komende staatkundige, maatskaplike en 
ras-sionele (nie rassistiese nie) oorwe- 
gings te doen. Hierdie probleme word 
in byvoorbeeld die oorhoofse beplan- 
ning waargeneem waarmee ons voltydse 
superintendent op die oomblik besig is. 
'n Ander probleem is bv. die naamge- 
wing van die kersteningskerk. Daaroor 
handel ons `n ander keer. 

Hier wil ons nou slegs kortliks die 
vraag beantwoord: wanneer is 'n kers- 
teningskerk selfstandig? 

In die algemeen moet duidelik tussen 
selfstandigheid en onafhanklikheid on- 
derskei word. Onafhanklikheid beteken 


(13) 


amp 


'e 


DA 


SELFSTANDIGHEID 


ander is. In die ware sin van die woord 
kan dit cgter feitlik nooit gebeur nie. 
Vir die een ware kerk in die nabyheid 
van `n ander ware kerk, soos `n kerste- 
ningskerk ,,naby” `n kerkstende kerk is, 
is dit haas onmoontlik dat beide vol- 
kome onafhanklik is. Al sou daar finan- 
siële onafhanklikheid wees, is hulle nog 
geestelik één in Christus. Die gemeen- 
skap van die heiliges is `n deelname aan 
Christus deur die Heilige Gees en `n 
deelname so ook aan mekaar. Alle 
openbarings (geinstitueerde kerke) van 


dat die cen kerk onfahanklik van `n 


UIT GEMEENTES: 


PARKRAND: INWYDING 
VAN NUWE KERKGEBOU 


Die gemeente Parkrand het in 1969 van Boksburg afgestig met 270 
belydende lidmate. Die gemeente het aanvanklik `n kombinasie met Wit- 
field gevorm. Die snelle uitbreiding wat die afgelope jare aan die Rand 
plaasgevind het, het daartoe gelei dat die kombinasie in 1972 beëindig is. 

Die getal belydende lidmate van Parkrand het intussen aangegroei tot 
$9$ en die gemeente het ernstig begin dink aan die oprigting van `n tiet 
kerkgebou. Op 27 November 1976 is die ideaal verwesenlik toe die gebou 
ingewy is. 

Die inwydingsrede is gehou deur prof. dr. J. P. Oberholzer onder wie 
se bearbeiding die lidmate van Parkrand vroeër as deel van die gemeente 
Boksburg geval het. Die sang van die gemeente is tydens hierdie erediens 
op die orrel begelei deur mnr. W. Mathlener wat namens die Raad vir 
Kerkmusiek die spesifikasies vir die orrel opgestel het. 

Dieselfde aand om 19h00 is die voorbereidingsdicns waargeneem deur 
ds. J. A. A. A. Schroeder, die eerste konsulent wat met die totstandkoming 
van die gemeente die kerkraad met leiding en advies bygestaan het, en ook 
as die destydse voorsitter van die ringskommissie die afstigting van die 
gemeente behartig het. Tvdens hierdie diens het 13 lidmate belvdenis van 
die geloof afgelê. 

Die Sondagoggend het die gemeente nagmaal gevier. Die diens is gelei 
deur ds. L. A. Nel en die aand is die feesvierings afgesluit met `n dank- 
seggingsdicns, gelei deur ds. P. W. A. Bierman, albei oud-predikante van 
Boksburg. 

Ons het opregte waardering vir die Raad van Finansies wat dit 
gemeente met `n groot deel van die R114 000 bygestaan het sodat `n gebou 
opgerig kon word wat aan $45 mense sitplekke bied. 

Die gemeente het aanvanklik beplan om vir 9 kategeselokale voor- 
siening te maak, maar hierdie lokale is so gewysig dat dit nog beter benut 
kan word sodat die gemeente gedurende die week 80 kinders in die vorm 
van `n kleuterskool kan versorg. 

Ons is baie dankbaar vir al dic lidmate wat so mildelik bvgcdra hel 
om hierdie wens vervul te kry en ook die Sustersvercniging wat onderneem 
het om R23 000 vir die orrel in te samel. 

Ons is bo. alles dankbaar teenoor die Heer van die kerk vir die baie 
seëninge wat die gemeente in sy kort bestaan so ryklik ontvang het. 


P. !. Kruger 





die cen ware kerk is van mekaar afhank- 


@ DR. H. G. v.d. WESTHUIZEN 


lik. In (Christus is ons broeders van 
mekaar en daarom mekaar se hocders. 

Ons kan egter langs mekaar selfstandig 
word. Maar selfstandigheid in hierdie 
verband het in hoofsaak drie beteke- 
nisse: juridiese selfstandigheid, materiële 
selfstandigheid, teologiese selfstandig- 
heid. 

In die eerste plek is daar kerkregte- 
like selfstandigheid. Kom ons noem dit 
juridiese selfstandigheid. Dit is nie te sê 
as `n kerk juridies selfstandig is, dat hy 
in alle opsigte nou selfstandig is nie. 
Jerusalem was bv. wat ons vandag kan 
noem, juridies selfstandig. Tog moes 
Jerusalem  finansicel deur Antiochie 
(Hand. 12:26-30; 24:17), Macedonië en 
Achêje (Rom. 1$:25-26; 1 Kor. 16:1 V.v.; 
2 Kor. 8 en 9; Gal. 2:10) gesteun word. 
Wanneer `n gemeente `n wettig gekose 
kerkraad het en `n kerk `n volledig funk- 
sionerende organisasie, sou ons dit juri- 
dies selfstandig kan noem. 

Soos hieruit blyk, hoef `n juridies self- 
standige kerk lank nog nie finansicel 
selfstandig te wees nie. Ons kan byvoor- 
beeld nie wanneer ons kersteningskerk 
juridies selfstandig is, sy eie kerkrade, 
ringe en sinode het — waarheen hy nou 
vinnig op pad is — sé hy is volkome self- 
standig en ons onttrek nou ons aandag 
aan hom nie! Dit kan selfs gebeur dat 
`n kerstende kerk finansieel onselfstan- 
dig is en afhanklik van `n kerstenings- 
kerk is. So was dit in die geval van 
Paulus soos hierbo genoem. Daar kan 
vir baie jare miskien diakonale hulp uit 
die kerstende kerk na die kerstenings- 
kerk gaan, of andersom. 

Myn insiens is die belangrikste aspek 
in verband met selfstandigheid, die teo- 
logiese selfstandigheid. Hiermee bedoel 
ck nie dat kerkregtelike sake nie ook `n 
teologiese onderbou het nie. Maar teolo- 
giese selfstandigheid wys na `n missio- 
nêre of sendingkundige selfstandigheid 
heen. Eers wanneer `n kersteningskerk 
op sy beurt self voluit kerstening doen. 
dan, en in Sê verre, kan `n kerstende 
kerk die kersteningskerk teologies as 
selfstandig beskou. Daarom is dit reg 
dat ons kersteningskerk nou reeds met 
die vestiging van eie inheemse teologiese 
opleidingsgeriewe help. 

Om hicrdie rede moet ons die cvange- 
liste amp, met die oog op die kerste- 
ningskerk aan die ten kant, cen met dit 
oog op sendingarbeiders vir ons kerk se 
voortgesette  kersteningswerk aan die 


ander kant, handhaaf cn uitbou. 

Lewenshoudinge (1) 


GROOT TREK 


@ DR. H. G. v.d. WESTHUIZEN 


'N ME ES se lewensbeskouing en lewenshouding word deur die insigte 

en kennis wat jy van die lewe as `n totaliteit het, bepaal. Die kind 
van die Here se lewenshouding is saamgestel uit die besef van die gevare 
wat hom bedreig, die bewaring waarin hy verkeer en die gevolglike ver- 
wagting wat hy koester. 

In die verlede was daar ten opsigte van ons volkshuis die bekende 
Groot Trek. Ons volk was toe nog besig om te ontluik en op eie volksbene 
te kom. Daarom kan die Groot Trek self as een van die vernaamste vor- 
mende faktore in ons volkswording aangeteken word. Indien `n mens 
hierdie Groot Trek kortliks teen die agtergrond van die Here se bewaring 
van sy kinders sou ontleed, word `n sekere lewenshouding daarin vasgestel. 

Die lewenshouding van trek, gedwonge of vrywillig, was grootliks die 
bewarende faktor van 'n volk-in-wording. `n Ontleding van die oorsake van 
hierdie lewenshouding toon aan dat die meeste oorsake gedwonge oorsake 
was. 

Vandag is een van die vernietigendste wapens die gesofistikeerde MIG- 
vegvliegtuie. Maar `n groter en langduriger gevaar vir ons volk was 'n ander 
MIG, die ongebreidelde strewe na menseregte, imperialisme en gelykheid. 

Ons staatspresident, dr. Diedericks, het met sy inhuldiging tereg gesê 
dat die V.V.O. vandag graag praat van menseregte — maar wat van mense- 
pligte? Die filantropiese druk in die vorige eeu aan die Kaap, was geneig 
om 'n oormatige klem op gekleurdes se regte in plaas van ook op hulle 
pligte te lê. Hierdeur is die verhouding tussen heer en dienskneg versteur. 
In ongelyke situasies van beskaafde, idealistiese, eiendomsbesitters aan die 
een kant, en primitiewe, ideaallose, rondlopers aan die anderkant, met `n 
wêreld van verskil tussenin van witmens en swartmens tradisies, is een- 
derse menseregte deur humaniste afgedwing. Daarmee saam het die Engelse 
imperialisme van die destydse regering, wette gemaak wat die gevare waar- 
deur die boere deur swartes verswelg kon word, vergroot het. Verengelsing 
was ook een van die uitdruklike doeleindes van die imperialistiese regering. 
Oosgrens oorloë, diefstal en roof het in hierdie omstandighede toegeneem. 
Op sendingstasies is luiheid en leeglêery onder die dekmantel van mense- 
regte en gelykheid, geregverdig en bevorder. Die gevolglike arbeidstekort 
en terreinbesetting, gepaard met kapitaalverliese wat die boere met die 
wyse van die slawevrystelling gely het, het die geboortegrond van die 
Voortrekker geword. Verpligte militêre diens deur boere in onbevredigende 
oorlogsituasies waar `n vreemde owerheid onregmatige eise gestel het, saam 
met `n ontwakende Afrikaner nasionalisme, het die finale beslissings 
bewerk om die Groot Trek op tou te sit. 

Indien die Afrikaner vir die verskille tussen godsdienstige, sosiale en 
fisiese aard maar blind was en in die Kaap gebly het, sou dit op aborsie 
of vrugafdrywing van `n wordende volk neergekom het. Die Groot Trek 
was `n verloskundige daad onder die bewaring van God. In 1836 was die 
geografiese omstandighede geleë om deur `n lewenshouding van wegtrek 
ons volksgroei te bewaar. 

'n Volk of `n samelewing kan en moet geisoleerd of apart van ander 
volke bestaan. `n Volkshuis is immers privaatbesit. Ons volkshuis, hoewel 
klein, moet skoon en sterk staan, as knegte van die Allerhoogste teenoor 
die hele wêreld vry (ons volkslied). Ons is nie die kleinhuisie van die 
wêreld nie. Ons is nie die speelveld van die grotes nie. 

Die lewenshouding van `n groot trek wat in die vorige eeu geografies 
ons behoud was, moet nog steeds volkseiendomlik ons lewenshouding wees. 
Ons volksbesit moet weggetrek word van grypende hande en vroetelende 
vingers. Ons moet heers oor ons eie tot eer van die Here. Ons moet ons 
eie volksakker bewerk cn dit ook bewaak. 

So was die Groot Trek `n vorm van die groot staan. 

VIR OUER EN KIND 


VERANDERING 
TER WILLE VAN 
VERANDERING 


@ DS. W. H. SWART 


BY twee aflewings het ons kortliks 

stilgestaan by die ,Jesus Beweging” 
soos wat hy hom in die wêreld voordoen 
en die algemene indruk wat dit op my 
en ander ondersoekers gelaat het. Daar- 
om gaan ons hierdie keer meer in be- 
sonder na die verskillende jeuggroepe 
kyk. 

Jan J. van Capelleveen klassifiseer die 
beweging onder andere in vier hoof- 
stemminge, alhoewel mens die beweging 
in seker baie meer as net vier groepe 
kan indeel. Ons volg grootliks hierdie 
indeling. 

(a) The Jesus People” (Het Jezus volk), 
ook bekend as ,,Street Christians” 
of ,,Jesus Treaks” is volgens Van 
Capelleveen die opvallendste groep. 
`n Groot getal van die groep kom 
natuurlik uit die tydperk van die 
,bloemenkinderen” (hippies) van 
San Francisco, omstreeks 1967. Baie 
lede van die beweging lyk nog net 
soos die hippies en dit is uit hierdie 
geledere dat die stelling dikwels ge- 
maak word dat: ,Jesus was die 
eerste hippie” en dit is hier waar 
die hippiekreet geld: ,aan ons liefde 
sal hulle weet dat ons christene is.” 
Die wisselnaam vir ,Jesus People” 
is, soos reeds opgemerk ,Jesus 
Freaks” wat van die feit afgelei is 
dat baie lede van die groep eers 
aan dwelmmiddels verslaaf was en 
dus eers ,drug freaks” was. 

(b) The Straight People”: wat ook as 
,rechtschapen volk” vertaal kan 
word. Volgens Van Capelleveen is 
dit die grootste groep wat uit vry- 
willige evangeliste bestaan wat in 
universiteits en interkonfessionele 
jeugbewegings ,geinfiltreerd” is. Tot 
kort gelede het hulle nog van die 
tradisionele Bybelse protestantisme 
deel uitgemaak en het alle bande 
met die kerke waaruit hulle gekom 
het, verbreek. Volgens hulleself is 
hulle deesdae baie meer ,.oe-cume- 
nisch” gerig. 

(co) .The Catholic Pentecostals”. Dit is 
`n groep wat in 1967 skielik op die 
voorgrond begin tree het. In `n se- 
kere mate kan hulle as die protes- 
tantse  neo-pinkster-beweging gere- 
ken word wat die afgelope tien jaar 
al probeer om `n garismatiese op- 
wekkingsbeweging in gevestigde 


ar PD EE OE al mi hd ee ed ed nd ED) EED () GEED (GEED) GEED () GEED (GEED) EED) EED ED) SEED) EE 


EED) EED EED) EED) EED |) MED) EED) EED || EED |) EED 


(Word vervolg) kerke te wees. 


ete 


cd] 


() 


(Word vervolg) 

Die Kategese 


(Vervolg van vorige maand) 


Doe am mm Me me me me ea ad me ed ek ed ed de ed id n ed ed ae De ed n n ed ak n ed ed nd DI 


EE ERESIER:A MDBIEE 


7. BINNEGEMEENTELIK 


(a) Woordverkondiging 

Uit hoofstuk 4 het dit reeds duidelik 
geword dat die opdrag tot amptelike 
verkondiging van die Woord nie aan al 
die lidmate opgedra is nie, maar in die 


VROUERUBRIEK 


@ DR. M. J. BEUKES 


besonder aan die dienaars van die 
Woord. Beteken dit nou dat die lidmaat 
se enigste taak met betrekking tot die 
bediening van die Woord die gereelde 
luister daarvan is? Die Kerkwet laat ons 


duidelik sien dat die gemeentelid wat 
hierdie saak betref `n breë verantwoor- 
delikheid het. Bepaling 2b en 2c van die 
Kerkwet bepaal dat dit die gemeente- 
vergadering se verantwoordelikheid is om 
Ouderlinge en diakens te verkies” en 
d [7] Blaai om asb. 


NUWEJAARSVOORNEMENS 


@ ANNETTE VAN ZYL 
sekerlik `n won- 


DA SOU 

derlik interessante on- 
dersoek wees as `n mens kan 
ingaan op die kwessie van 
nuwejaarsvoornemens. Want 
wat neem mense hulle nie 
alles voor nie? 

— In die nuwe jaar gaan 
ck nie een oggend later as 
halfsewe opstaan nie. Ek 
gaan nie een oggend kerm dat 
die oggendstond sout in die 
mond het nie. Ek gaan nie 
een dag lê en slaap tot nege- 
uur nie, om dan, as ek on- 
verwags besoek ontvang, lam- 
lendige verskonings moet ver- 
sin van `n siek kind in die 
nag en die allerverskriklikste 
hooikoorsaanval vroegoggend, 
so erg dat ck net moës bly 
lê. Intussen het ek tot ounag 
gelê en lees aan Mary Stewart 
se nuutste boek ... 

— Ek gaan nooit Weer rys 
eet nie. Nie een keer in die 
nuwe jaar nie. Ek gaan maer 
wees in die laar, mooi en 
maer. Ek gaan nie dikbek 
wees as my man elk liewe 
Saterdag moët viswaters toe 
gaan nie. Ek gaan stilbly, vir 
hom lekker kos reghou as hy 
terugkom. Ek gaan die vis, 
as hy iets vang, sonder dreige- 
mente van huisverlaat, skoon- 
maak. En as hy niks vang 
nie, gaan ek nie sarkastiese 
aanmerkings maak en verklei- 
nerende opmerkings oor Sy 
swak vistermanskap nie. Nee, 
ek gaan verstaan dat hy diep 
teleurgestel is en simpatiek 
wees. Wat is visvang nou so 
vreeslik? Hy kon net sowel 
in die kroeg gaan Iê het. 


— Lk gaan nie histeries 
word die eerste keer as daar 
weer `n skooltas in die sitka- 
mer bly lê nie. 

— Ek gaan elke dag vars 
blomme in die huis sit. 

— Ek gaan die skoon was- 
goed elke week dadelik weg- 
pak en nie die res van die ge- 
sin uit die strykkamer laat 
aantrek in plaas van hulle 
klerekaste nie. 

— Ek gaan naweke vir Pa 
aspersietert bak en nie kla oor 
die groot moeite nie. Ouboet 
kan elke week sy gelief- 
koosde hocndergereg kry en 
nie net op sy verjaarsdag nie 
en Kleinsus kan maar die 
pak ontbytkos in `n week op- 
oet as sy wil, dis wêreldsgoed. 


Dis `n paar van die ligter 
voornemens. Daar is nog an- 
der. 


— Hierdie jaar gaan ons 
elke Sondag na ons eie kerk 
toe aan die anderkant van die 
dorp, en nie na die susters- 
kerk `n blok ver nie. 

— Ek gaan nie elke Son- 
dagogend die kinders se ka- 
tegesewerk vir hulle leer nie. 
Ek gaan elke aand vir hulle 
`n stukkie leer. 

— In die nuwe jaar gaan 
ons elke dag huisgodsdiens 
hou — lees, bid en sing. 

— Ek gaan bou aan my 
vriendskappe, want vricnd- 
skap is kosbaar en `n goeie 
vriend `n lig op die pad. 

— Ek gaan niemand se ver- 
jaarsdag vergeet nie. 

— Ek gaan siekebesoek 
doen, minstens cen keer elke 


maand, al hou ek niks daar- 
van nie. Ek gaan gesels met 
eensame mense in die hospi- 
taal wat ver is van hulle 
mense en dag in en dag uit 
alleen daar moet lê. 


— 'n Bossie blomme hier, 
`n paar soetkoekies daar, `n 
briefie af en toe... 


Natuurlik kom daar ge- 
woonlik nie veel van hierdie 
voornemens wat so plegtig 
geneem word nie. `n Mens 
bly ongelukkig nou eenmaal 
`n mens, en soos die maande 
verbygaan, verval jy maar 
weer in dieselfde ou roetine. 
Jy word weer histeries as die 
kinders se skooltasse in die 
sitkamer bly lê, jy is dikbek 
as jou man nou juis elke $Sa- 
terdag moët gaan visvang, as 
jy Sien is dit alweer Dinsdag 
en die vorige week se skoon 
wasgoed is nog steeds nic 
weggepak nie en almal is 
soggens suur as hulle moet 
aantrek, IV vergeet verjaars- 
dae, soek verskonings as jy 
gevra word om te gaan sieke- 
besoek doen. maak die kin- 
ders Sondagoggende agtuur 
koorsagtig bymekaar om hulle 
dic klomp katecgesewerk te 
leer cn werk uiteindelik meer 
op hulle senuwees as wat 
hulle eintlik leer... 


Tog het die idee van nuwe- 
Jaarsvoornemens vir my me- 
riete. Dis `n belydenis van 
jou ontoereikenheid, `n sellf- 
ondersoek na jou foute, jou 
onvolkomenheid, jou tekort- 
komings. En daarmee saam 
kom dic begeerte om te ver- 

beter, te verander, groter te 
word, mooier te lewe. Jy wil 
in jou gevoelslewe ingryp, 
in jou verhouding met ander 
mense, jou kerk en jou God. 
Jy wil drasties huiskoonmaak, 
die ideaal na die volmaakte 
nastreef, `n bekering in die 
kleine bewerkstellig. Jy wil 
die droom koester, al sal dit 
maar altyd `n droom blv. 


In haar bundel Met ligter 
Tred, skryf Audrey Blignault: 
sSO is die droom vir elkeen 
die eerste stap tot verwesen- 
liking. So skep elkeen sy eie 


harmonie uit die onvolko- 
menheid wat hy ondervind 
en bou vir hom `n visioen 


waarheen hy kan reik om ver- 
troosting en vreugde.” 


En Henry Thoreau skryf: 
sessAS `n mens met vertroue 
in die rigting van jou drome 
voortbeweeg, en jy probeer 
om dié soort lewe te lei wat 
jy vir jou as ideaal gestel het, 
dan sal jy tog nader aan jou 
doel kom as wat jy ooit in 
jou gewone ure verwag het.” 


Gee my die mens wat nog 
kan droom oor `n volmaakter 
lewe, `n mens wat nabetrag- 
ting oor sy lewe kan hou en 
met diepe skuldbesef moet 
erken dat sy bankstaat TOOI 
is. Maar hou van my weg die 
mens met genoegdoening, die 


selftevrede mens, die in-5V- 
skik-mal- oor- homself-mens. 
Mens kry hulle. Vir hulle is 
ck bang. 


. bladsv 2 


Die Kategese 


[7] Van vorige bladsy 


om ,die kerkraad te magtig om te be- 
roep”. Hierdie bepaling van die Kerk- 
wet vind sy oorsprong in die Neder- 
landse Geloofbelydenis: ,,Ons glo dat die 
bedienaars van die Woord van God, die 
ouderlinge en diakens vir hulle ampte 
gekies moet word deur die wettige ver- 
kiesing van die kerk met aanroeping 
van die Naam van God en in goeie 
orde soos die Woord van God leer. 
(Nederlandse Geloofbelydenis, artikel 
31). Calvijn stel dit onomwonde: ,Geen 
ambt is de naam waard als de gemeente 
niet haar woord daarin gesproken heeft 
cn als de Hoogste Profeet en Leraar 
Zich niet Zelf heeft uitgesproken. Wij 
voegen er in dit verband dadelijk aan 
toe dat iemand die niet dit dubbele 
stempel draagt, slechts het schijnambt 
uitoefen van een valse profeet. De aan- 
wijzing van boven tot het ambt moet 
altijd de keus van de gelovigen verge- 
zZellen”. (L. Goumaz, Het Ambt Bij 
Calvijn, T. Wever-Francker 1948, bl. 
34.) Ons moet besef dat die medewer- 
king van die gemeente by die verkiesing 
en bevestiging van die amp `n gewigtige 
saak is. Die gemeentc word hier gena- 
diglik betrek by wat hier van Godsweë 
en bepaaldelik deur God self, geskied. 
Zip merkt de gaven op. Zij kiest en 
roept. Zij oordeelt mee met God. Zi 
deel ook mee met God; zij bevestigt 
door openlike erkenning en gebed; dat 
is door handoplegging. Men doet er niet 
goed aan, deze werkzaamheid van de 
gemeente in de verkiczing van de ambs- 
dragers, hoe deze dan ook nader geregeld 
is, gering te achten. Het is meer dan een 
administratieve bezigheid. Er ligt iets 
van Gods heiligheid in”. (A. A. van 
Ruler. Algemeen en Bijzonder Ambt, 
a.w., bl. $3). Om so. `n heilige werk te 
doen en dit te doen na Gods bedoeling, 
verg van die gemeente geestelike vol- 
wassenheid en biddende afhanklikheid. 

Wanneer die lewende amp in die ge- 
meente werksaam is. moet dit op gees- 
telike wyse deur die gebed en die kon- 
trole vanuit die Woord omring word. 
Aan dic een kant vind dic amp 
botvdelike fundering in (Christus self. 
maar aan die ander kant staan dit altyd 
onder die kontrol: van die Woord. 
`n Kontrole, wat die mondige gemeente 
dic reg het om oor die amp uit te oefen. 
Die amp is nie los te maak van die le- 


wende gemeente, wal in die roeping tot 
cn in die bewaring daarvan meewerk 
nic. As daar een plek is waar daar inder- 


daad herstel moet kom, herstel ten einde 
die amp in `n lewende bediening te laat 
funksioneer, is dit hier. (J. J. de Klerk, 
Die Lewende Amp, Die Kerkbode, a.W.. 
20) Maart 1974. bl. 365.) In hierdie tvd 
van `n feitlik algemene wêreldlike vyan- 
digheid teen die kerk en in die besonder 


teen sy ampsdraers is dit meer as ooit 
nodig dat die ampsdraers en hulle werk 
deur die gebede van elke lidmaat gedra 
sal word en deur gesprekke met die 
ampsdraers waar positief kontrolerend 
vanuit die Woord saam met die amps- 
draers die weg tot `n meer dinamiese 
bediening in en tot `n gesekkulariseerde 
wêreld gevind word. 

Die bediening van die Woord sal altyd 
deur grondige opleiding voorafgegaan 
word. (Vgl. Hoofstuk 4.) Hierdie oplei- 
ding vra die nodige leerkragte, geboue 
en alles wat daarmee gepaard gaan. Ons 
kerk staan voor die geweldige onder- 
neming om weldra met sy eie opleiding 
vir Bantoe predikante te begin. Wie is 
verantwoordelik vir die opleiding? Moet 
die toekomstige predikant al die finan- 
siële verantwoordelikheid in hierdie ver- 
band self dra? Is dit nie eerder die ge- 
meentelid wat uiteindelik die Woord uit 
sy mond gaan hoor se verantwoordelik- 
heid nie? Die Skrif spreek duidelik dat 
dit die gemeentelid se verantwoordelik- 
heid is om vir die bedienaar van die 
Woord te sorg. (Vgl. 1 Korinthiërs 9:1- 
14.) Mi. behoort hierdie verantwoorde- 
likheid nie eers te begin wanneer die 
predikant in `n gemeente bevestig is nie, 
maar wanneer hy met sy teologiese 
opleiding begin. Om die Woord gereeld 
cn ordelik te hoor is `n kerkgebou en 
baie ander dinge noodsaaklik. Al hier- 
die noodsaaklike kan allcen daar wees 
as elke gemeentelid opnuut in die lig 
van dit Woord sy verantwoordelikheid 


gaan besef: Op elke eerste dag van die 
week moet elke lidmaat opsy sit en 
opspaar na die mate van sy voorspoed. 
(Vgl. 1 Korinthiërs 16:2.) As ons kyk na 
die sukkelende bestaan wat die kerk 
selfs nou nog in hierdie verband moet 
voer, dan lyk dit of die materiële voor- 
spoed van die afgelope aantal jare alleen 
die wêreldlinge ten deel geval het en 
by die lidmate van die kerk verbygegaan 
het. As ons hoor van die groot oeste 
wat die boere maak, die onbeperkte wins- 
te van sakemanne, die groot salarisse 
van lidmate, en ons gaan kyk na die 
offergawes wat vir die kerk gegee word, 
moet ons tot die konklusie kom dat die 
grootste deel van die kerk se lidmate nog 
nie waarlik besef wat waaragtige dank- 
baarheid teenoor God is nie. 

In die moderne tyd gebeur dit voort- 
durend dat predikante kla dat hulle nie 
die nodige tyd het om voldoende aan- 
dag aan die voorberciding en die be- 
dicning van die Woord in al sy gestaltes 
te gee nie. Baie redes kan hiervoor gegee 
word. Een van die vernaamste redes is 
seker omdat `n groot deel van die ge- 
meente se administratiewe werk deur 
die predikant gedoen moet word. Dit tyd 
is seker meer as ryp dat hierdie werk 
deur gewone gemecntelcde oorgeneem 
sal word; dat die kerk ook die nodige 
masjinerie sal skep en die nodige mid- 
dele daar sal stel om sodanige lidmate 
na behore op te lei. 


(Word vervolg) 





LEES! LEES! 


Die Oorsprong en Wese van Taal en die 
Funksielingemaat in Afrikaans 

deur F. J. Labuschagne, 1972 

Pro Rere, Potchefstroom 

(RGN Publikasiereeks nr. 16) 

Prys R6,95 


. ons sien hier veral deur `n spieël 
in `n raaisel, maar met dankbaarheid vir 
die spieël —` (p. 22.) 

Hicrdie werk, oor algemene taalwe- 
tenskaplike probleme en oor talle 
Afrikaanse taalbesonderhedt, is binne `n 
totaal ander raamwerk geskrywe as die 
T.G.G .-raamwerk waarbinne die meeste 
taalwetenskaplike navorsing al vir die 
afgelope dekade of meer geskied. Deur 
aansluiting bv die T.G.G. te soek kon 
professor Labuschagne — soos die 
meeste huidige taalwetenskaplikes — 
wel in baic opsigte hulp teen die ,,op- 
draende slingerpaadjies” (p. 10) wat hy 
moes loop, gekry het. 

Alhoewel die een teorie nie sommer 
in `n ander ,vertaalbaar' is nie (professor 
Labuscheene se lingologiese terme ge- 
tuig daarvan) word daar temas in Die 
Oorsprong aangeroer wat so `n aanslui- 
ting baie maklik kon laat verloop het. 
Hieronder val Chomsky se siening van 
dic studie van grammatika as deel van 

LEES!!! 


die studie om meer oor die mens te wete 
te kom; Lenneberg, Miller, Chomsky en 
Fodor, Bever en Garret e.a. se navorsing 
oor die verband tussen die menslike 
brein en sy taal en die belangrikheid wat 
hulle aan die bestudering van kindertaal 
heg;. die siening van Chomsky e.a. dat 
die mens Sc aangebore (generatiewe) 
vermoë `n verklaring kan bied vir die 
feit dat hy alleenlik oor taal beskik; die 
verwydering van die De Saussuriaanse 
skeidings soos dit in die afgelope tyd 
ook deur Labov, Bailey e.a. gedoen 
word. Nog baie meer kan oor hicrdie 
onderwerp gesê word. 

In sy geheel gesien is die argumen- 
tasie in die boek logies, die argumente 
interessant, cn baie van die analises van 
die Afrikaanse voorbeelde wat soms — 
tereg — tot by Goties teruggevoer word, 
bvdraes tot `n vollediger kennis van 
Afrikaans. (Veral die behandeling van 
aspek en tempus — p. 164 e.v.). Die lees 
van die bock word bemoeilik deur on- 
nodige swaarwigtige terme, O6k wanneer 
ander wetenskappe bvgehaal word, en 
deur `n herhalingspatroon in die sinsbou 
wat die oordrag van informasie bemoei- 
lik. 

Christo van Rensburg 
Universiteit van Pretoria 

DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestorwe 
broeders en susters tot Hom te neem. 
Hulle liggame is aan die aarde toevertrou 
in die vaste en sekere hoop van die 
opstanding tot die ewige lewe deur ons 
Here Jesus Christus wat die vermederende 
liggaam gelyk sal maak. 


In liefdevolle herinnering dink ons 
terug aan ons ontslape dierbares wat ons 
vooruitgegaan het en nou rus van hulle 
arbeid. Ons mis hulle, maar treur nie oor 
hulle soos die ander wat geen hoop het 
nie. Ons dank God vir wat hulle deur sy 
genade beteken het. 





PRINSLOO, D. J. Weer is daar `n jaar 
verby sedert die heengaan van ons ge- 
liefde eggenoot en vader, D. J. Prinsloo. 

Die verlange sal steeds daar blv so 
lank ons nog hier is. 

Sy eggenote en kinders. 

M. J. M. Prinsloo 

Gemeente Eendracht. 









VAN STADEN, Johannes Juric en Johanna Helena Josina. In liefdevolle herinnering 


IN MEMORIAM 


dink ons terug aan ons ontslape dierbares wat ons vooruitgegaan het op 23.4.1975 en 
15.4.1976 en wat nou rus van hulle arbeid. Ons mis hulle en hulle plekke is leeg nadat 
hulle op 13.10.1974 71 jaar getroud was. Ons treur nic oor hulle, soos die ander wat 
geen hoop het nie, maar dank God vir wat hulle deur sy genade vir ons beteken het. 


kind. 
Onbekend 
Distrik Bronkhorstspruit. 


Van verlangende kinders, kleinkinders. agterkleinkinders en een agteragterklein- 


Amptelike berigte 


BEROEPE PREDIKANTE 

Aangeneem: 

Ds. A. J. Willemse van Kimberley na 
Lydenburg. 

Dr. J. A. Loader, as deeltydse predikant 
na Newlands. 

Ds. H. R. Visser van S.A. Polisiekollege 
as sekretaris diens van barmhartigheid. 


Bedank: 

Ds. J. J. P. Muller van Bronkhorstspruit 
na Bethlehem/Ficksburg. 

Ds. B. J. van Wyk van Bulawayo na 
Carolina/Breyten/Chrissiesmeer. 

Ds. F. J. Boshoff van Umtali na Joachim 
Prinsloo. 

Ds. J. S. Naudé van Meyerton na Turf- 
fontein en Krugersdorp-Wes. 

Ds. F. G. J. Loots van Virginia na 
Glencoe. 

Ds. J. J. H. Engelbrecht van Edenvale 
na Marikana. 

Ds. F. du C. Labuschagne van Pretoria 
na Kroonstad. 

Ds. W. C. M. de Beer van Koster na 
Rietspruit. 

Ds. A. A. da Silva van Pretoria-Wes na 
Brixton. 

Ds. M. J. v. Schalkwyk van Delmas na 
Ontdekkers. 

) Blaai om asb. 





EE ALE 


IN MEMORIAM 
— VERVOLG — 


JOUBERT, lzak. Jare vlieg Soos 'n 
skaduwee. Weereens kom ek by die 
onvergeetlike nag 12 Desember, reeds 
$ jaar verby. In stilte verlang ck. Wie 
hom geken het, sal hom nie lig vergeet 
nie. 





Die mens — Soos gras is sy dae 
Soos `n blom van die veld, so bloei 
hy 


As die wind daar oor gaan, is dit 
nie meer nie 
en sy plek ken hom nie meer. 


Steeds verlangende eggenote 
Johanna van Bonnievale, 
kinders en kleinkinders 

van Thabazimbi en Alberton. 





GRIMBEEK (Boelie), Siegfried Benja- 
min. Op 12.12.197$ was dit een jaar 
sedert ons dicrbare vader en grootvader 
van ons weggeneem is. Na 1 jaar van 
verlange dink ons met liefdevolle herin- 
neringt terug aan ons ontslape vader en 
oupa wat van ons weggeneem is. 

Hy wat vir ons dierbaar was, sal ons 
en kan ons nooit vergeet nie, maar dit 
was Gods wil dat hy ons moes verlaat. 

Voerlangende kinders en kleinkinders. 

Adolf, Cathy, Barbara, Hannie 
van Durban. 

Oom Mannetjie cen familie 
van Potchefstroom 

JEUGRUBRIEK 


DIE INVLOEDE VAN TELEVISIE 


IERDIE onderwerp is deur prof. P. $. Dreyer tydens een van die ,Evan- 
gelie in Perspektief” byeenkomste in Pretoria bespreek. Hy het onder 
andere genoem hoe televisie in ander lande indirek tot die maak van por- 
nografiese films gelei het om sodoende weer die verbeurde fliekgangers te 
trek. So het die televisie ook byvoorbeeld veroorsaak dat tydskrifte met 
`n wye leserskring heeltemal tot niet gegaan het. Dit is veroorsaak deur die 
feit dat al die firmas nou die televisie gebruik om te adverteer terwyl die 
tydskrifte geen advertensies kry nie. Dit was enkele van die invloede wat 
televisie in die buiteland gehad het. 

Ons is egter hier veral geintereseerd in die invloed wat televisie op 
die godsdiens kan hê. `n Saak wat hier van belang is, is die feit dat daar 
nou in ons sitkamers godsdienste en gelowe kom waarvan ons niks geweet 
het nie. Dan verskyn dit ongekwalifiseerd, sonder kommentaar of dit reg 
of verkeerd is. So kan ons byvoorbeeld Sondagaande na die Mormoonse 
tabernakelkoor kyk. Ons kan hulle mooi kerk sien en hulle sang hoor. 
Voorheen het ons niks van die Mormone geweet nie, miskien nie geweet 
dat hulle bestaan nie. Nou word hulle hier in ons sitkamers vertoon. 

So word daar ook deur verskillende leraars van baie kerke dienste 
gehou. Dat `n persoon voor die televisie mag optree, is geen maatstaf dat 
sy verkondiging suiwer is nie. Daar bestaan dan ook geen bepaalde ,,sen- 
suur” teen kerke en sektes nie. Al bepaling wat geld, is dat hulle nie aan 
`n sekere deel van die gemeenskap aanstoot mag gee nie; en dat hulle eie 
politieke sienings nie gepropageer mag word nie. Enige persoon mag optree 
solank hy net televisie ,,persoonlikheid” het. Al maatstaf wat bepaal of `n 
kerk mag uitsaai is dat dit 24% van die luisteraars verteenwoordig. Die 
vraag is watter uitwerking gaan al hierdie kerke en sektes op ons hê? 
Gaan ons begin opstaan vir alle gelowe? As ons onvoorwaardelik alles sou 
indrink wat almal oor die godsdiens op televisie te sê het, kan dit tot `n 
mengelgodsdiens lei. Dit kan daartoe lei dat die mense op `n dwaalweg 
raak en nie meer weet wie of wat hulle moet glo nie. 

`n Verdere saak wat dalk ook nadelige gevolge kan hê, is die feit dat 
ons kerk tot dusver nie veel aandag gegee het aan godsdienstige programme 
vir die televisie nie. Daar bestaan geen programme oor ons kerk, sy akti- 
witeite ensovoorts nie. Sulke programme sou heelwaarskynlik gretig ontvang 
word deur die S.A.U.K. Die verontrustende is dat daar `n sekere sektekerk 
is wat besig is met die oprigting van `n ateljee waar sy eie programme 
opgeneem kan word. 

Aan die anderkant is dit gerusstellend om te verneem dat televisie 
tot op datum nog geen sigbare, nadelige gevolge vir die kerk het nie. Die 
kerkbesoek het dieselfde gebly. Ook wat die herderlike sorg van die pre- 
dikant (huisbesoek) betref, is feitlik deur die bank gevind dat die televisie- 
stel afgeskakel word. Die diakens ondervind wel dat hulle nou nie meer 
so dikwels ingenooi word nie. Hulle moet soms tevrede wees met `n vinnige 
oorhandiging van die offergawe by die deur. 

Prof. Dreyer het ook iets opgemerk inverband met die uitsending van 
volledige eredienste. Op die huidige stadium is dit nog onmoontlik. Omdat 
So `n opname baie skerp beligting vereis, is die ligte in `n gewone kerk- 
gebou nie voldoende nie. By die beligtingsprobleem is die kameras ook 
`n faktor. Die gemeente wat ook maar mense is, sal meer geintereseerd 
wees in die toertjies van die tegnici as wat hulle aan die erediens sal déel- 
neem. Totdat die beligting nie meer `n faktor is nie en die kameras 
onopsigtelik versteek kan word, sal opnames van `n erediens nie gemaak 
kan word nie. 

Wat die invloed van die televisie betref, moet ons eerlik sê ons weet 
nog nie waarvoor ons moet waak nie. Ons weet nie werklik watter gevolge 
dit gaan hê nie. Het ons geweet kon ons dalk iets daaraan gedoen het. 
Myns insiens kan ons wel op hierdie stadium bekwaam gemaak word om 
te kan onderskei tussen die godsdienste. Daarom sal dit goed wees as die 
predikante genader word om inligting te verskaf oor die verskillende 
sektes, hulle gebruike en waar hulle dwaling lê. Daarby is die antwoord 
seker altyd die suiwer verkondiging van die Woord. Die predikant moet 
getrou by die erediens, kategese, herderlike sorg en jeugvereniging voortgaan 
om die Woord duidelik te laat klink. Daarby moet die lidmate by elke 
geleentheid gaan luister wat God vir ons wil sê. Alleen op hierdie wyse sal 
ons mure rondom ons hê om die gevare af te weer. 


`n Vertolking van prof. Dreyer se rede deur Z. L. Meyer 

Amptelike berigte 


[] Van vorige bladsy 
Beroepbaar gestel: 

Die kommissie van die Algemene 
Kerkvergadering het op 25 November 
1976 die volgende 17 teologiese kandi- 
date tot die evangeliebediening toegelaat: 

R. J. @oertel ie n Kruger PS TN T 
Kotze, C. F. Marais, K. Koning, J. C. 
van Rensburg, P. J. O. Pretorius, C. 1. 
A. Pieterse, R. D. J. van Wyk, S. 1. 
Pretorius, G. van R. Els, G. $. C. Shoe- 
mna, D. Blignaut, J. P. Jooste, J. Coet- 
Zee, D. J. Struwig en J. M. Delport. 

Met die uitsondering van die laaste 7 
is hulle beroepbaar gestel. Laasgenoemde 
7 doen vir `n jaar militêre diens as 
kapelane. 

Deeltydse bediening: 

Die kommissie het ook twee predi- 
kante vir deeltydse bediening beroep- 
baar gestel: ds. A. A. da Silva van Pre- 
toria-Wes wat `n lektoraat in Semitiese 
tale by die Universiteit van Pretoria 
aanvaar hct en proponent J. L. P. Wol- 
marans wat in 1975 toegelaat is en nou 
lektor in Grieks by die Universiteit van 
Pretoria is. 

Bedanking: 

Met leedwese moes die kommissie die 
bedanking van ds. D. J. Miller van 
Elandspoort aanvaar. Hy gaan verder 
studeer in `n nie-teologiese rigting. 

LEES! 
Aanvaarding in Pedagogiese Perspektief 
deur A. J. Smit 
N.G. Kerkboekhandel, 1976. Handeband 

Hierdie verhandeling is in medewer- 
king met die Raad vir Geestesweten- 
skaplike Navorsing (Publikasiereeks nr. 
55) uitgegee. Dit is `n fenomenologies 
georiënteerde ondersoek wat die nood- 
saaklikheid van die verskynsel ,,aanvaar- 
ding” in die pedagogiese gebeure wil 
beskrywe. 

Vir die leser wat nie so wetenskaplik 
ingestel is nie, kan dit gemeld word dat 
hier `n ondersoek na die regte verhou- 
ding tussen `n volwassene en `n kind is 
— laasgenoemde as iemand wat met 
liefde, opoffering en oorleg tot volwas- 
senheid deur die ander gelei moet word 
en ook as iemand wat self `n hulpsoe- 
kende en vertrouende hand moet uit- 
steek. Hierdie wedersydse gerigtheid na 
mekaar, en erkenning van die situasie 
van die ander, nood of behoefte van die 
ander (aanvaarding dus), speel `n oor- 
weldigende en onontbeerlike rol in die 
proses wat as opvoeding bekend staan. 
Dit behels verder die gedagte dat hier- 
die sake op die vlak van die menslik- 
persoonlike beweeg, en daartoe meewerk 
om elkeen van die deelnemers tot volle 
mens-wees te bring, terwyl dit ook alle 
€ise stel dat die deelgenote volledig 
mens-vir-die-ander sal wees, soos die 
pedagogiese situasie dit vereis. 

C. J. Viljoen 





Einde aan 
“sat vir werk” 
gevoel 


Hulle sê die lewe begin op 
veertig. Maar dit was beslis nie 
die ondervinding vanskofwerker 
Ronald Burns nie. 

Op veertigjarige ouder- 
domhetmnr. Burns vanMalvern, 
Johannesburg, die lewe “om 
draaglik” gevind. 

Maar vandag, slegs 'n jaar 
later, beweer mnr. Burns dat hy 
nog nooit in sy lewe beter gevoel 
het nie. Hy huiwer ook glad nie 
om die verbetering aan Salusa 45 
toe te skryf nie. 

Hy skryf: “Voordat ek u 
produk gebruik het, was ek altyd 
moeg en lusteloos. Aangesien ek 
`n skofwerker is, het dit 'n 
verwoestende effek op my werk 
gehad. Ek kon gewoonlik nie 
wag dat my aflos moet opdaag 
nie. En die lewe in die algemeen 
was net ondraaglik. 

“Ek gebruik nou Salusa 
45 vir die afgelope jaar en het in 
my lewe nog nooit beter gevoel 
pie.” 

Mnr. Burns vertel verder 
van die merkwaardige uit- 
werking wat Salusa 45 op hom 
gehad het. Hy sluit af: “Ek kan 
werklik Salusa 45 aanb ivoel. Ek 
het al 'n paar van my mede- 
werkers so ver gekry om ook u 
wonderlike produk te gebruik.” 

Mnr. Burns se brief is slegs 
een van talle briewe wat -ons 
Ontvang waarin Salusa 45 geprys 
word: Kan Salusa 45 nie dalk 
jets vir jou doen nie? 


Slegs by apteke. 

Hierdie getuigskrif 

is ongevraagd en 

die oorspronklike lê ter insae. 


2520/a 








AAN 
GESLAGTE 
LANK 
WORD 
SNELLERIN 
VERTROU. 







Im VERLENG VN PIN 
oe ese] 


Gereg Nr, DA SU*B8 Eike manie heval 
Aspiran (Oplaabaar foesay 00 sr. 
Katerort JMkafnleda 30 mg. | 


Snellerin 


Snellerin sneller 
verligting van pyn. 


BESKIKBAAR BY ALLE APTEKE 

Dr. (Collin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 


NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. (Collin se Gal- 


en Lewerpille 


Prys 35c & 65c van alle Aptekers 


of van 


G. FOURIE 


Posbus 762, Pietermaritzburg 

Bestemming: 
Londen of Oos1onden? 





Brittanje of 
O'@is- Kaaief 
daar's geen ver- 
skil by Volkskas 
wanneer omvat- 
tende reisdienste 
ter sprake is nie. 
Volkskas se reis- 
dienste ry oral in 
Suid-Afrika en die wêreld deur saam met u. Die veel- 
sydige Volkskasman kan alles vir u beplan. 

Kaap die Goeie Hoop of Kaap Verde, Volkskas 
voorsien die volledige reisversekering. Reistjeks om 
u vakansiegeld veilig te hou vanaf Riviersonderend 
tot by Rio. En u paspoort vir groter genot enige plek 
in Suid-Afrika of oorsee kry u ook by Volkskas — u 
eie Diners Club-kaart. Kredietbriewe is geen pto- 
bleem by Volkskas nie. Ons sorg ook vir `n fooitjie- 
koevert wat kontant-en-klaar gepak is om u reis in 
die buiteland geriefliker te maak. 

Maak Volkskas u reisgenoot in u eie land en die 
Weleld det. 

